Reubencf/Amharic_corpus huggingface dataset:
በተለይም ቋሚ ኮሚቴው የፌዋኦ ተግባርና ኃላፊነት ጠንቅቆ ሊረዳና ተቋሙ በሚያዘጋጀው የክዋኔ ኦዲት መርሃ ግብር መሠረት አስፈላጊውን ትብብር ማድረግ ይጠበቅበት እንደነበረ ተግልጿል፡፡ በተጨማሪም ሚኒስቴር መ/ቤቱ በተሠጠው የኦዲት ሪፖርት አስተያየት መሠረት እራሱን በመፈተሽ የድርጊት መርሃ ግብር በማዘጋጀት እንደሚኖርበትና የሚወስዱንትም የእርምት ማስተካካያዎች በአስቸኳይ ለዋና ኦዲተር መ/ቤት ማሳወቅ እንደሚጠበቅባቸው ተገልጿል፡፡
በሚኒስቴር መ/ቤቱ ሚኒስቴር ዲኤታ ዶ/ር ዋቅጋሪ ፉሪ እንደተናገሩት የኦዲት ሪፖርቱን ያለምንም ማቅማማት እንደሚቀበሉ ለቋሚ ኮሚቴው ገልፀዋል፡፡ ሪፖርቱንም እንደገና ቁጭ ብለው በማየት ትክክለኛ ግኝት የሆኑትን በመለየት አፋጣኝ የእርምት እርምጃ እንደሚወስዱ አስረድተዋል፡፡
ዋና ኦዲተር ክቡር አቶ ገመቹ ዱቢሶም ሲገልፁ ዋናው ችግር ለሪፖርቱ ትኩረት አለመሠጠቱና ከዋና ኦዲተር መ/ቤት በኩል በተደጋጋሚ ለተደረገ ጥያቄ ተገቢ ምላሽ ካለመስጠት የመጣ መሆኑን ተናግረዋል፡፡ ኦዲት መ/ቤትን በተለየ ሥጋት ከመመልከት ወጥተው የኦዲት ሪፖርቱ ያመላከታቸው ችግሮች ላይ ትኩረት በመስጠት ሊሠሩ እንደሚገባ አሳስበዋል፡፡
የቋሚ ኮሚቴው ሰብሳቢ የተከበሩ አምባሳድር መስፍን ቸርነት እንደገለፁት በዋና ኦዲትር መ/ቤት የተሰጡትን አስተያያቶች እንዳለ ተቀብለው ተቋሙ ለኪራይ ሰብሳቢነትና ለመልካም አስተዳደር ችግር ተጋለጭ በመሆኑ ትኩረት ተሰጥቶ በወጡ ሕጎችና መመሪያዎች ላይ መሠረት ተደርጎ ሊሰራ እንደሚገባ አስገንዝበዋል፡፡
ማዕድን ሚኒስቴር በ2ኛው የዕድገና ትራንስፎርሜሽን የዕቅድ ዘመንም ሊጫወት የሚጠበቅበትን ሚና እውን ማድረግ ይቻል ዘንድ በቅንጅት ከሚመለከተው አካል ጋር ሁሉ ሊሠራ እንደሚገባ አሳስበዋል፡፡
የፌዴራል ዋና ኦዲተር መ/ቤት በአራዳ ክፍለ ከተማ ወረዳ አንድ ትምህረት ጽ/ቤት የተለያዩ መፅሐፍትን እና ቦርሳዎችን የወረዳው ስራ አመራር ኃላፊዎች በተገኙበትና ቦርሳዎቹን እንዲወስዱ የተመረጡ ተማሪዎች ባሉበት የካቲት 17 ቀን 2008 ዓ.ም አስረከበ፡፡⟶
Wazemaradio ሕወሓት በሰሜን ዕዝ ላይ ካደረሰው ጥቃት ባሻገር አስመራ ላይ የመንግስት ለውጥ የማድረግ ውጥን ነበረው- ፕሬዝዳንት ኢሳያስ አፈወርቂ - Wazemaradio
Home Current Affairs ሕወሓት በሰሜን ዕዝ ላይ ካደረሰው ጥቃት ባሻገር አስመራ ላይ የመንግስት ለውጥ የማድረግ ውጥን ነበረው- ፕሬዝዳንት ኢሳያስ አፈወርቂ
ዋዜማ ራዲዮ- ሕወሓት በሰሜን ዕዝ ላይ ያደረሰው ጥቃት በርካታ ፊልሞች ሊወጣው የሚችል ክስተት እንደነበር ያወሱት የኤርትራው ፕሬዝዳንት ኢሳያስ አፈወርቂ ቡድኑ አስመራ ላይ የመንግስት ለውጥ የማድረግ ውጥን ነበረው ብለዋል።
ፕሬዝዳንት ኢሳያስ ከሀገራቸው ቴሌቭዥን ጋር ረቡዕ ዕለት ባደረጉት ዘለግ ያለ ቃለ-ምልልስ ሕወሓት ሰሜን ዕዝን በማጥቃት መጀመርያ አዲስ አበባን በመቆጣጠር በመቀጠል አስመራ ላይ የመንግስት ለውጥ የማድረግ ፍላጎት ነበረው ብለዋል።
በሰሜን እዝ ላይ የተፈፀመው ጥቃት በተመለከተ በቀጣይነት ረጃጅም ፊልሞች ሊሰሩበት እንደሚችል በመግለፅም ስለ ክስተቱ ገና ለህዝብ ያልተነገሩ እውነቶች ብዙ ናቸው ብለዋል።
በኢትዮጵያ እየታየ ያለው ፖለቲከዊ ችግር ምንጩ ባለፉት ሶስት አመታት ብቻ የተፈጠረ ሳይሆን ሕወሓት የፈጠረው ብሄር ላይ ትኩረት ያደረገ ፖለቲካ ነው ብለው እንደሚያምኑ ተናግረዋል፡፡
ህገመንግስቱ ከመፅደቁ በፊት የቀድሞ ጠቅላይ ሚኒስትር መለስ ዜናዊ ረቂቁን ሰጥቶኝ አንብቤ ለኢትዮጵያ እንደማይሆን ነግሬው ነበር ነገር ግን ሊሰማኝ አልቻለም ብለዋል ፕሬዝዳንት ኢሳያስ።
በኢትዮጵያ ተግባራዊ የሆነው ህገ መንግስት ሀገሪቷን ወደ ግጭትና መበታተን የሚያመራ እንደሆነ ፣ የተመሰረቱ ክልሎች እየቆዩ የሚፈነዱ ቦምቦች እንዲሆኑ ተደርገው መመስረታቸው አብራርተዋል በቃለመጠይቁ።
በኢትዮጵያና ኤርትራ መካከል የነበረው ጦርነት የድንበር ችግር ሳይሆን ወደ ግጭት እንድናመራ ያደረገን የሕወሓት የሀያላን ሀገራት ወኪል በመሆን ቀጠናው ሲያምስ ስለ ነበር ነው ሲሉ መልሰዋል፡፡
በሁለቱም ሀገራት ባለፉት ሶስት አመታት መልካም የሚባል ግንኙነት የተጀመረ ቢሆንም ሕወሓት ማንም ያልጠበቀው ጥቃት በሰሜን ዕዝ በመፈፀሙ የኢትዮጵያ መንግስት እርምጃ መውሰዱን ያወሱት ፕሬዝዳንቱ የኤርትራ ሚና ምን እንደነበር በግልፅ አላስቀመጡም፡፡
አሁንም ቢሆን ሕወሓት ሙሉ ለሙሉ ጠፍቷል ማለት እንደማይቻልና ኤርትራ ጉዳዩን በንቃት እንደምትከታተለው የገለፁ ሲሆን እዚህም እዛም የሕወሓት ቅሪቶች እንቅስቃሴ እያደረጉ እንደሆነ አብራርተዋል፡፡ ሀይላችን አሰባስበን ወደ ፀረ-ማጥቃት ተግባር እንመለሳለን የሚሉ ድምፆች ከሕወሓት ቅሪቶች እንደሚሰሙ አስታውሰዋል፡፡
ከናይል ውሃ አጠቃቀም ጋር በተያያዘ ጉዳዩ የውጭ ሀገራትና ሀያላን መንግስታት በማስገባት ለመፍታት ከመስራት ይልቅ በአከባቢው የሚገኘ እስከ 250 ሚሊዮን የሚገመት ህዝብ ዘላቂ ጥቅም የሚያስከብር መሆን እንዳለበት ፕሬዝዳንቱ ጠቁመዋል፡፡ በኢትዮጵያና ሱዳን መካከል የተፈጠረው የድንበር ውጥረት ለምን አሁን ወደ ከፋ ደረጃ ደረሰ? ተብሎ በጥልቀት ማየት ያስፈልጋል፡፡ ጉዳዩ የኢትዮጵያና ሱዳን ጉዳይ ብቻ አይደለም ፡፡ ሁለቱም ሀገራት በሽግ ግር ላይ የሚገኙ በመሆናቸው ጉዳዩን በስክነት ማየት ይጠበቅባቸዋል፡፡ አሁን የሚታየው ውጥረት አስፈሪ ቢሆንም ጉዳዩ በቅንነት ከታየ በቀላሉ መፍታት ይቻላል ብለዋል።
ፕሬዝዳንቱ በኤርትራ ስላለው የፖለቲካ፣ የስብዓዊ መብትና ተያያዥ ጉዳዮች አላነሱም። ሀገራቸው የኮሮና ወረርሽኝን ለመግታት ያደረገችውን ጥረት አብራርተዋል። በኢኮኖሚ መስክ አዳዲስ ጥናቶችን በማድረግ ወደተግባር ለመግባት እየተዘጋጁ መሆኑን ፕሬዝዳንት ኢሳያስ ተናግረዋል። [ዋዜማ ራዲዮ]
በአዲስ አበባ የሚገኘው የእንግሊዝ ኤምባሲ ለዋዜማ በላከው መግለጫው እንግሊዝ በሶማሌ ክልል ከ 2013 እስከ 2015 ድረስ ድጋፍ ያደረገችው ህፃናትና ሴቶች ተኮር ለሆነ የፍትህ ስርዓት ማሻሻያ ስልጠና ነበር። ድጋፉ ለትምህርት ለጤናና ለንፁሕ የመጠጥ ውሀ አቅርቦት ላይ ያተኮረ ጭምር የነበረ ሲሆን የክልሉን ልማትና ስላም ለማጠናከር ያለመ ነበር።
ድጋፉ ሲደረግ የነበረው በእንግሊዝ አለማቀፍ ተራድኦ ድርጅት (DFID )በኩል ሲሆን በተደጋጋሚ በማህበራዊ መገናኛ ብዙሀን እንግሊዝ ለሶማሌ ክልል ልዩ ፖሊስ ድጋፍ እንዳደረገች ተደርጎ መቅረቡ ስህተት መሆኑን አስገንዝቧል።
የእንግሊዙ ዘ ጋርዲያንን ጨምሮ ዓለማቀፍና የሀገራችን የመገናኛ ብዙሀን ከአምስት ዓመት በፊት በእንግሊዝ የልማት ተራድዖ ድርጅት የወጣ ሪፖርትን ዋቢ አድርገው እንግሊዝ ለሶማሌ ክልል ልዩ ሀይል ድጋፍ አድርጋለች የሚል ዘገባ አቅርበው ነበር።
ባለፉት አመታት በሶማሌ ክልል የልዩ ሀይል አባላት በተደጋጋሚ በፈፀሙት የስብዓዊ መብት ጥሰትና ግድያ የእንግሊዝ መንግስት ለፀረ ሽብር ዘመቻ ያደረገውን የቁሳቁስ ድጋፍና ስልጠና በመጠቀም እንደነበር የመገናኛ ብዙሀን ሲዘግቡ ነበር።
የእንግሊዝ የዓለማቀፍ ልማትና ተራድዖ ሀላፊ ፔኒ ሞርዳንት ስሞኑን በአዲስ አበባ ባደረጉት ጉብኝት ሀገራቸው በተለያዩ መስኮች የምታደርገውን ድጋፍ ትቀጥላለች ብለዋል።
የእንግሊዝ መከላከያ ሚኒስትር ጋቪን ዊልያምሰን ወታደራዊ ተቋማት የፆታ ጥቃትን ለመከላከል የሚያስችል አሰራር ለማስተዋወቅ በተሸኘው ሳምንት ኢትዮጵያን ጨምሮ ሶስት የምስራቅ አፍሪቃ ሀገራትን ጎብኝተዋል። ከኢትዮጵያ መከላከያ ሚኒስትር ሞቱማ መቃሳ ጋርም ተወያይተዋል።
በሰማያዊው ዙፋን ዘንድ አንድ ውሳኔ ተላለፈ፡፡ «እነዚህ የኢትዮጵያ ሰዎች ሃይማኖተኞች ናቸው፡፡ ስለዚህም ዓለም ከማለፉ በፊት አስቀድመው ተጠርተው ዋጋቸውን ሊቀበሉ ይገባል» የሚል፡፡ አንድ ሊቀ መልአክ እልፍ አእላፍ መላእክትን አስከትሎ ከሰማይ ሲወርድ ታየ፡፡ በኢትዮጵያ የሚኖሩ ሰዎችንም ሁሉ ለሰማያዊ ፍርድ ሰበሰባቸው፡፡
ወዲያውኑ በመንግሥተ ሰማያት በር ላይ ሁለት ዓይነት ሰልፎች ታዩ፡፡ አንደኛው ሰልፍ ረዥም፤ ሌላኛው ሰልፍ ግን አጭር ነበር፡፡ ረዥሙ ሰልፍ ባለበት ቦታ ገበሬዎች፣ ወዛደሮች፣ የዕለት ሥራ ሠራተኞች፣ እናቶች፣ አባቶች፣ ሕፃናት፣ ሊስትሮዎች፣ የቤት ሠራተኞች፣ ሾፌሮች፣ መሐንዲሶች፣ ሐኪሞች፣ አስተማሪዎች፤ ማን ያልተሰለፈ አለ፡፡ ከጥቂቶቹ በቀር ብዙዎቹ መንግሥተ ሰማያት የመግቢያ ካርድ ማግኘት ቻሉ፡፡
ይህንን ሁኔታ ሲመለከቱ በአጭሩ ሰልፍ በኩል የተሰለፉት የልብ ልብ ተሰማቸው፡፡ መጀመርያውኑ ለብቻቸው ሰልፍ የሠሩት ከሕዝብ ጋር ላለመደባለቅ እና ላለመምታታት ብለው ነበር፡፡ እንዴት ሲያስተምሩት፣ ሲያስመልኩት፣ ሲያስሰግዱት፣ ሲያሳልሙት፣ ከኖሩት ሕዝብ ጋር አብረው ይሰለፋሉ? መጀመርያ ነገር እነርሱ ያስተማሩት ሕዝብ መንግሥተ ሰማያት ከገባ እነርሱ የማይገቡበት ምንም ምክንያት የለም፡፡ ሁለተኛ ደግሞ ወደፊትም ቢሆን በመንግሥተ ሰማያት ለየት ያለ የክብር ቦታ ሊጠብቃቸው ስለሚችል ለየት ብለው መሰለፋቸው ተገቢ ነው፡፡ ይህንን እያሰቡ እና እያወሩ እያለ አንድ መልአክ ወደ እነርሱ ሰልፍ መጣ፡፡
ተሰላፊዎቹ በኩራት ገልመጥ ገልመጥ አሉ፡፡ እንዲያውም «ከመካከላችን ማን ይሆን ቀድሞ የሚገባው» የሚለው ነገር ሊያጨቃጭቃቸው ነበር፡፡ አንዳንዶች በተከታዮቻቸው ብዛት፣ አንዳንዶች በነበራቸው መንፈሳዊ ሥልጣን፣ አንዳንዶች ባገኙት የካሴት እና የመጽሐፍ ገቢ፣ ሌሎችም በሕዝቡ ዘንድ በነበራቸው ተደናቂነት፣ የቀሩትም ደግሞ በንግግር እና በድምጽ ችሎታቸው እየተማመኑ እኔ እበልጣለሁ እኔ እቀድማለሁ ሲባባሉ መልአኩ «እናንተ እነማን ናችሁ?» የሚል ያልተጠበቀ ጥያቄ ጠየቃቸው፡፡
ሁሉም መልአክነቱን ተጠራጠሩት፡፡ አገር ያከበራቸውን፣ሕዝብ ያረገደላቸውን፣እነርሱን ለማየት እና ለመንካት አዳሜ የተንጋጋላቸውን፣ በየፖስተሩ፣ በየካሴቱ፣ በየመጽሐፉ፣ በየመጽሔቱ «ታዋቂው» እየተባሉ ሲቀርቡ የኖሩትን፤ ሰይጣን ያወጣሉ፣ መንፈስ ይሞላሉ፣ ጠበል ያፈልቃሉ፣ እየተባሉ ሲያርዱ ሲያንቀጠቅጡ የኖሩትን፤ ሲዘምሩና ሲያስተምሩ ወፍ ያወርዳሉ የተባሉትን፤ ገንዘብ ከፍሎ መንፈሳዊ ቦታ ተሳልሞ ለመምጣት ሕዝብ ቢሮአቸውን ደጅ ሲጠናቸው የኖሩትን እነዚህን ጉምቱ ጉምቱ ሰዎች የማያውቅ መልአክ እንዴት ሊኖር ቻለ? ተጠራጠሩ፡፡
«ለምንድን ነው ለብቻ ሰልፍ የሠራችሁት? ለምን ከሕዝቡ ጋር አልተሰለፋችሁም?» መልአኩ ይበልጥ የሚገርም ጥያቄ አመጣ፡፡ ተሰላፊዎቹ እርስ በርሳቸው ተያዩ፡፡ ከመካከል አንድ በነገሩ የተበሳጨ ሰባኪ «እንዴት እንደዚህ ያለ ጥያቄ በዚህ በመንግሥተ ሰማያት በር ላይ እንጠየቃለን፤ እስካሁንም ተሰልፈን መቆየት አልነበረብንም፡፡ እኛን ለመሆኑ የማያውቅ አለ? ስንት ሕዝብ ያስከተልን ሰባክያን፤ ስንት ሕዝብ የፈወስን አጥማቂዎች፣ ስንት ሕዝብ ያስመለክን አስመላኪዎች፣ ስንቱን ያስረገድን ዘማሪዎች፤ ስንቱን የታደግን ፈዋሾች፣ ስንቱን የመራን የእምነት መሪዎች፤ ስንቱን በባዶ እግሩ ያስኬድን ባሕታውያን፤ ስንቱን ለገዳም ያበቃን መነኮሳት፤ ሕዝብ ተሰብስቦ የሾመን «ሐዋርያት»፤ እንዴት እነማን ናችሁ ተብለን እንጠየቃለን?» ሁሉም በጭብጨባ ደገፉት፡፡
መልአኩ «መልካም፤ የስም ዝርዝሩን ላምጣውና ስማችሁ እዚያ ውስጥ ካለ ትገባላችሁ» ብሎ አንድ ትልቅ ሰማያዊ መዝገብ ይዞ መጣ፡፡ «እኛ ካልተጻፍን እና የኛ ስም ከሌለ ታድያ የማን ስም በዚህ መዝገብ ውስጥ ሊኖር ነው፡፡ ይኼው እኛ የማናውቀው ሰው ሁሉ እየገባ አይደለም እንዴ?» አለ አንድ አስመላኪ በንዴት፡፡ «ልክ ነህ፤ እናንተ የማታውቁት፣ ፈጣሪ ግን የሚያውቀው፤ እናንተንም የማያውቅ ፈጣሪውን ግን የሚያውቅ ብዙ ሕዝብ አለ ወዳጄ» አለው መልአኩ መዝገቡን እየገለጠ፡፡
«የሁላችሁንም ስም ማስታወስ ስለምችል ሁላችሁም ስማችሁን ንገሩኝ» አላቸው፡፡ ከወዲህ ወዲያ እየተንጫጩ ስማቸውን ከነማዕረጋቸው ነገሩት፡፡ መልአኩ ከፊቱ ላይ የኀዘንም የመገረምም ገጽታ ይነበብበታል፡፡ ቀስ እያለ የስም ዝርዝሩን ያይና ገጹን ይገልጣል፤ ያይና ገጹን ይገልጣል፤ ያያል፣ ገጹን ደግሞ ይገልጣል፡፡ ብዙ ሺ ገጾችን ገለጠ፣ ገለጠ፣ገለጠ፤ ማንንም ግን አልጠራም፡፡ ከዚያ ይባስ ብሎ የመጨረሻውን የመዝገቡን ሽፋን ከቀኝ ወደ ግራ መልሶ ከደነው፡፡ «ምንም ማድረግ አይቻልም፤ የማናችሁም ስም መዝገቡ ላይ የለም» ብሎ መልአኩ በኀዘን ሲናገር «ምን?» የሚል የድንጋጤ ኅብረ ድምጽ ተሰማ፡፡ «የማናችሁም ስም ወደ መንግሥተ ሰማያት ከሚገቡት ሰዎች ዝርዝር ውስጥ የለም» አለ መልአኩ በድጋሜ፡፡
«ሊሆን አይችልም» «የተሳሳተ መዝገብ ይዘህ መጥተህ እንዳይሆን» «ወደ ሲዖል የሚገቡትን መዝገብ ይሆናል በስሕተት ያመጣህው» «እኛኮ አገልጋዮች ነን፤ የከበረ ስም እና ዝና ያለን፤ ስንኖርም፣ መድረክ ላይ ስንቀመጥም፣ ድሮም ልዩ ነን፤ የኛ መዝገብ ልዩ መሆን አለበት» «እስኪ ሌላ መልአክ ጥራ» ብቻ ሁሉም የመሰለውን በንዴት እና በድንጋጤ ይሰነዝር ጀመር፡፡ ሌሎች መላእክትም ሌሎች ዓይነት መዝገቦችን ይዘው መጥ ተው እያገላበጡ ፈለጉ፡፡ የነዚያ «የከበሩ አገልጋዮች» ስም ግን ሊገኝ አልቻለም፡፡
«እኛኮ የታወቅን ነን» አሉ አንድ አጥማቂ፡፡ «ሕዝብማ ያውቃችሁ ይሆናል መዝገብ ግን አያውቃችሁም» አላቸው መልአኩ፡፡ «እንዴት እኮ እንዴት? » አሉ በዋና ከተማዋ ታዋቂ የነበሩ ፓስተር፡፡ «ሊሆን አይችልም፤ ፈጽሞ ሊሆን አይችልም» አሉ አንድ ሼሕ፡፡ «የዚህን ምክንያት ማወቅ ትፈልጋላችሁ? » አለ አንዱ መልአክ፡፡ «አዎ» የሚል ኅብረ ድምጽ ተሰማ፡፡
«ምክንያቱኮ ቀላል ነው፡፡ ሌሎችን መንፈሳዊ እንዲሆኑ ታስተምሩ ነበር እንጂ እናንተ መንፈሳውያን አልነበራችሁም፡፡ እናንተ ድራማ ስትሠሩ ነውኮ የኖራችሁት፡፡ መድረክ ላይ ወጥታችሁ መንፈሳዊ ድራማ ትሠሩ ነበር፡፡ ልብሳችሁ፣ንግግራችሁ፣የእጅ አጣጣላ ችሁ፣ ጸሎታችሁ፣ የተዋናይ ነበርኮ፡፡ የማትሆኑትን ነበር ስታስተምሩ የነበራችሁት፡፡
ለመሆኑ ለሕዝቡ የምታስተምሩትና እናንተ የምትመሩበት የሃይማኖት መጽሐፍ አንድ ነው? ወይስ ይለያያል? እናንተ የምድር ቤታችሁን በብዙ ሺ ብሮች እየገነባችሁ ሰዎች ግን ቤታቸውን ረስተው የሰማዩን ቤት ብቻ እንዲያስቡ ታስተምሩ ነበር፤ ሕዝቡን ስጡ ስጡ እያላችሁ እናንተ ግን አምጡ አምጡ ትላላችሁ፡፡ ሕዝቡን በባዶ እግሩ እያስኬዳ ችሁ እናንተ የሚሊዮኖች መኪና ትነዱ ነበር፤ ሕዝቡን እያስጾማችሁ፣ እናንተ ግን ጮማ ትቆርጡ ነበር፤ ታስተምሩት የነበረውኮ ያጠናችሁትን ቃለ ተውኔት እንጂ የምታምኑ በትን እና የምትኖሩትን አይደለም፡፡ እናንተኮ ግብር የማትከፍሉ ነጋድያን ነበራችሁ፡፡ እናንተ ከገዳም ወደ ከተማ ትገባላችሁ፤ ሰውን ግን ከከተማ ወደ ገዳም ትወስዳላችሁ፡፡
«ሕዝቡማ ምን ያድርግ በምትናገሩት እናንተ አልተጠቀማችሁም እንጂ ሕዝቡማ ተጠቀ መበት፡፡ ሕዝቡማ በሁለት መንገድ ተጠቀመ፡፡ እናንተን እያየ «እንደነዚህ ከመሆን አድነን» በማለቱ ተጠቀመ፤ የምትሉትን እየመዘነ በማድረጉም ተጠቀመ፡፡ እንደ እናንተ ቢሆን ኖሮማ ማን ይተርፍ ነበር፤ አጫርሳችሁት ነበርኮ፡፡ የዚህ ሕዝብ ጉብዝናው ይሄ አይደል እንዴ፤ ሙዙን ልጦ መብላቱ፡፡ ሲገዛው ከነልጣጩ ነው፤ ሲበላው ግን ልጦ ነው፡፡ የእናንተንም ትምህርት የሰማው መላጥ ያለበትን ልጦ እየጣለ ነው፡፡
እናንተ ለዚህች ሀገር መድኃኒት ነበራችሁ፡፡ ነገር ግን ጊዜው እንዳለፈበት መድኃኒት በሽታዎቿ ሆናችሁ፡፡ የሚከተል እንጂ የሚድን፤ የሚያደንቅ እንጂ የሚለወጥ፤ የሚያወቅ እንጂ የሚሠራ፣ የሚመስል እንጂ የሚሆን መች አፈራችሁ? ሕዝቡን የናንተ ተከታይ አድርጋችሁት ቀራችሁ፡፡ ያንን ጠባያችሁን ይዛችሁ እዚህ ከገባችሁ ደግሞ የገባውን ታስወጡታላቸሁ ተብሎ ይፈራል፡፡
«የዚህን መልስ እኔ መስጠት አልችልም፤ ፈጣሪዬን ጠይቄ መምጣት አለብኝ» አለና መልአኩ ትቷቸው ሄደ፡፡ ከደቂቃዎች በኋላ ሲመለስ እንዲህ የሚል መልስ ይዞ ነበር፡፡
ሰላም ዲያቆን ዳንኤል፣ይህ በትክክል ራእይ ነው እንጂ ልብወለድ አይደለም፤ማስተዋል የለንም እንጂ ብናስተዉል በእውነት የሚያጋጥመንን ነው የጻፍከው;እግዚአብሔር ዓይነ ልቦናችንን ያብራልን;፤ላንተም ጨምሮ ጨማምሮ ሰማያዊውን ምሥጢር ይግለጽልህ፣አሜን፤
“እነሆ አሁን በየቤተ እምነቱ ያሉት በዚህ መንገድ የተመለሱ ናቸው፡፡” አንድ እድል የሚጠብቃቸው ከተጠቀሙበት ሊተርፉበት ካልተጠቀሙበት ሊጠፉበት ነው፡፡ እንዲያውም እግዚአብሔር ቸር፣ ደግና ርሐሩሕ በመሆኑ ነው እድሉንም ያገኙት፡፡ የመንቃት ግዜ አሁን ነው! የእስከዛሬው ይብቃ! የደወሉን ድምጽ ሰምታችሁ ተመለሱ! ተመለሱ! ተመለሱ!
በጣም የሚያሳዝን እውነታ ነው! ያለ ምስክርነት የሚወጠን ትምህርት ድሮውንም የዕውቀት ድርደራ እንጂ ስብከት አይሆንም። ከሁሉ የሚናፍቀኝ ዛሬ ያሉትም ሆነ ድሮ የነበሩት ድሮ ድሮ ትምክርታቸውን ሲጀምሩ የሚመሰክሩት ምስክርነት ነበር፦ >>> በአብ ስም አምኜ አብን ወላዲ ብዬ፣ በወልድ ስም አምኜ ወልድን ተወላዲ ብዬ በመንፈስ ቅዱስ ስም አምኜ መንፈስ ቅዱስን ሰራጺ ብዬ ምንም እንኩዋን...... <<< በዚህ የዕምነት መሠረትነት የተወጠነ ትምህርት ዘሪውም አዝመራውም የተባረከ ያደርግ ነበር። ምን ያደርጋል አሁን ይህ የ «ፋራ» ሆነና ተረሳና ይልቁንም ፉከራ አይሉት መመሪያ «ሰረገላዎቹ እሳት በሆኑ በክርስቶስ ስም እንደምን ዋላችሁ?» «ከደመናት በላይ በሚመላለስ በክርስቶስ ሰላም ይብዛላችሁ» «ማንም በዚህ ስፍራ የሚነጋገር አይኑር» ወዘተ ወዘተ የሚሉ መምህራን በዙ፣ በስመ ሥላሴ የማይጀምሩ በራሪ ወረቀቶች የተለመዱ ሆኑ።
በዚህ ዘመን ያለው የቤተክርስቲያን በተለይም ደግሞ የወንጌልና የዝማሬ አገልግሎት ለብዙ ትችቶች የተጋለጠ ነው፡፡ በርግጥም እንዲተች ግድ የሚሉ በተርካታ ነገሮች የሚስተዋልበት መሆኑ የሚካድ አይደለም፡፡ ይሁን እንጅ እየተሰጠ ያለው አገልግሎት የማይጠቅምና ከዜሮ በታች የሆነ ፍሬ አልባ አድርጎ መመልከት ደግሞ የሚታይ እውነትን ለማዬት አለመፍለግ ካልሆነም ማዬት አለመቻል ብቻ ነው፡፡ ብዙ ጊዜ በዚህ ጉዳይ ስንወያይ አንድ ወንድም እንዲህ ሲል ሰምቻለሁ “ወደ ዓይናችን የምናስጠጋት ትንሽ ጠጠር ትልቁን ተራራ ትጋርዳለች”፡፡ በዛሬው አገልግሎት ውስጥ እንደ ተራራ የገዘፉ መልካም የአገልግሎቱ ውጤቶች ቢኖሩም ዐይኖቻች ሥር ያሰጠጋናቸው ጠጠር የሚያክሉ በአገልግሎቱ ውስጥ የሚታዩ ችግሮች እንዳናዬው ጋርደውናል፡፡ ስለዙህ አገልግሎቱን በዜሮ የተባዛ እንደሆነ እናምናለን፡፡ በዚያ አገልግሎት ንስሐ የገቡ፣ የቆረቡ ከኑፋቄ የተመለሱ እንዳሉ ብናውቅም እንኳ መንግስተ ሰማያት እንደማይገቡ ግን እርግጠኞች ነን፡፡
በጎውን ጎን በጉልህ አድንቆ መጥፎውን ለማረም በሚያስችል መልኩ አሰተያየት መሰስጠትና አስተያየቱን ለጆሮ ግቡ በሆነ መልኩ ማቅረብ በጭራሽ የታደልነው ነገር አይመስልም፡፡ ቅዱስ ጳውሎስ ‘ ለሚሰሙት ጸጋን ይሰጥ ዘንድ እንደሚያስፈልግ ለማነጽ የሚጠቅም ማናቸውም በጎ ቃል እንጅ ክፉ ቃል ከአፋችሁ ከቶ አይውጣ’ኤፌ.4፡29 ማለቱ ለአድማጮቻችን እንድንጠነቀቅ የሚያስታውስ ነው፡፡ ክርስቲያን የሚናገረው የሚሰሙትን ለማነጽ በማሰብ እንጂ ለማፍረስ ወዶ አይደለም፡፡ ከመናገራችን በፊት የምንናገረው ነገር የሚነገረውን ሰው ጆሮ በማይጎረብጠው መልኩ እንዴት ልንነግረው እንደምንችል ብዙ መጨነቅ አለብን፡፡ ንግግርን ‘መናፍቅ’ ወይም ሌላ ስም ሰጥቶ መጀመር ግን ለማፍረስ እንጂ ለማነጽ አይመስልም፤ ለመናፍቅም ቢሆን እሰኪመለስ ድረስ ምጥ ይያዙለታል እንጅ አይዘልፉትም፡፡ ‘ልጆቼ ሆይ! ክርስቶስ በእናንተ እስኪሳል ድረስ ዳግመኛ ስለናንተ ምጥ የዞኛል’ገላ.4፡19 እንዳለ ሐዋርው፤ ፈጥነው ወደ ልዩ ወንጌል ለሔዱት ልጆቹ፡፡ ተመልሰው በትክክለኛው መንገድ ሲሔዱ ከማየት ይልቅ ከምድረ ገጽ መጥፋታቸውን የሚመኝ በሚመስል መልኩ መናገር ወይም መጻፍ እስከ ምጽዐት እንኳ ቢደጋገም አንዳች ጠብ አያደርግም፡፡2ጢሞ2፡25
በዚህ ሳያበቃ በአገልግሎቱ ውስጥ ምንም መልካም ነገር የሌለ በመሰለን ቁጠር ‘ልክ አይደለም’ ያልነውን መንገድ ለማስቆም ያቅማችንን ያክል እንሮጣለን፤ የማስቆም አቅም ሲጠፋ ደግሞ ዛሬ እንደሚታየው ባገኘናቸው አጋጣሚዎች ሁሉ በመተቸት እንዲጠላ ለማድረግ የምንችለውን ሁሉ እናደርጋለን፡፡ ከሁሉ የሚከፋው ደግሞ እንዲህ ባደረግ ቁጥር ቤተክርስቲያንን ከጥፋት የጠበቅንና እግዚአብሐርን በፍጹም ቅንነት እያገለገልን እነደሆነ እርግጠኞች መሆናችን ነው፤ እንደዚህ ዓይነቱ እርግጠኝነት ደግሞ ከኛ በተቃራኒ ላሉት ክፍሎች ግትርነትና እኔ ብቻ ልክ ነኝ እንደማለት ሆኖ ስለሚታይ ለውይይትና ተቀራርቦ ለመሥራት እንቅፋት ሆኖአል፤ ይህ አካሔድ እስካሁንም ድረስ በወጣትነታቸው ዘመን ለእነዷ ቅድስት ቤተክርስቲያን በሚደክሙት መካከል የልዩነት ጎራ ከመፍጠር ያለፈ የተጨበጠ ለውጥ ሲያመጣ አልታየም፡፡
በመጀመሪያ አስተያየት አሰጣጥህ ደስ ይላል::ስክን ያለና ጨዋ ነው::ማለት የፈለከውን ነጥብ በደንብ ተናግሯል-አስተያየትህ::ግን ያንተ አስተያየት የሚለውን ነገር "ስማችሁ የለም" የሚለው ጽሑፍ ተቃርኖ አይቆምም::እኔ እንደ ገባኝ የሚለው ያስተማራችሁትን ትምህርት አለኖራችሁብትም ነው::"የተከበራችሁት ሰዎች " ለስልጣን :ለገንዘብ :ለዝና:ለክክብር...ወዘተ ሐይማኖትን ተገን በማድረግ ስትራኮቱ ሥራችሁን አፈረሳችሁት ነው መልክቱ::መንግስተ ሰማያት ለተማሪዎቻችሁ("ተክታዮቻችሁ") ብቻ ሳትሆን ለእናንተም ጭምር ናትና እንደ ምትናገሩት (እንደ ምትሰብኩት) ቃል ኑሩ:":ትልልቅ ሰዎች" በፍቅርና በምግባር ብትኖሩ ሕዝብ እናንተ አካባቢ በሚፈጠረው መገፋፋት ሳይደናበር በሰላም ይኖራል :: በዚህ መገፋፋታችሁ መሃከል እንኳ በምትወረውሩት የህይወት ቃል እየተጠቀመ ነው:: እንደ ዝህ
እስከዛሬ በዚህ ብሎግ በጻፍካቸው ጽሁፎችህ እጅግ ተደስቼያለሁ፡፡ በዚህኛው ጽሑፍም ማዕከላዊ ሃሳብ እስማማለሁ፡፡ ነገር ግን ለፖለቲካዊ ትክክለኛነት ስትል ትንሽ ከመስመር የወጣህ ስለመሰለኝ ይህቺን አሳብ ለመሰንዘር ወደድሁ፡፡
ፖለቲካዊ ትክክለኛነት ከእውነት የተለየ ነው፡፡ እስላሞቹ ጀሃነብ ትገባላችሁ ይሉናል፡፡ መናፍቃኑ ጌታን ስላልተቀበላችሁ አትድኑም ይሉናል፡፡ አንተ ደግሞ ፓስተሩ ያስመለከውም፤ ሼሁ ያሰገደውም መንግስተ ሰማያት ገባ ትለናለህ፡፡ እንዴት ነው ነገሩ የNew generation movement እምነት አራማጅ ሆንክ እንዴ? ወይስ ሊበራሊዝም አንትንም ሳታውቀው ወሰደህ? የጻፍከው ጽሑፍ politically correct ሊሆን ይችል ይሆናል፤ ለተዋህዶና ስለዕምነታቸው ከመናፍቃንና ከአህዛብ ጋር ሲታገሉ ለኖሩ አበው ግን ጽርፈት ነው፡፡ ኢየሱስ አማላጅ ነው ያሉት መናፍቃንና ከነቢይ ያነሰ ነቢይ ነው(ሎቱ ስብሐት) ያሉት መሐመዳውያን እንዴት ወደ መንግስተ ሰማያት እንደገቡ ብትነግረን ጥሩ ነው፡፡ ይህ ጽሁፍ በአዲስ ነገር ጋዜጣ ላይ ወጥቶ ሳነበው ዳንኤል ለፓርላማ ሊወዳደር አሰበ እንዴ ብዬ ነበር፡፡ አሁን ደግሞ የኦርቶዶክሳዊ መምህር ክህሎት ይሆን እንዴ? ብዬ አሰብኩ፡፡ እባካችሁ ግራ አታጋቡን አታዝሉን፡፡
እኛን አላዋቂዎችን ለማስተማር ሁልጊዜ ከአውደ ምሕረት ላይ ለመገኘት የምትተጉ የዛሬ ሰባክያነ ወንጌል ሆይ ፤ በጥንቃቄ ተሰካክተው በሚያስገመግም ድምጽ ከአንደበታችሁ ከሚወጡ ቃላት ይልቅ ህይወታችሁ የበለጠ ያስተምረናልና ራሳችሁን በየለቱ መመርመሩን አትዘንጉ።
……ያን ጊዜም ቀርበው በስምህ………አላደረግንም ይሉኛል፡፡ እኔ ግን ከቶ አላወቅኩኃችሁም ነበር እላቸዋለው፡፡ ከሚለው የመጽሐፉ ቃል ጋር ስለሚስማማ ትክክል ነው እላለሁ፡፡ ነገር ግን ስለፖለቲከዊ ትክክለኛነት እንደተናገረው ወንድም ሳይሆን የክርስቶስን ስም የሚጠሩትን ሁሉ የሚመለከት ነው፡፡ መች ኢየሱስ አማላጅ ነው/አይደለም በማለት መዳን-የዘላለም ህይወት መውረስ አለና!
ውድ ወንድሜ ዲ/ን ዳንኤል እዚህ ላይ ባነሳሃቸው ብዙ ሃሳቦችህ እስማማለሁ በእኛ ቤተክርስቲያን ባሉ ሰዎች ብቻ ብትወሰን ኖሮ በጣም ጥሩ ያስተምራል ልብ ያለው ቢኖር ግን ከሌሎች የእምነት ድርጅቶች ጋር መቀልቀልህ ጥሩ አይደለም መምህራኑስ እሺ አንድ ዓይነት ግብር ስላልቸው ወደ ገነት/ጽድቅ ቦታ/ መግባት አልቻሉም እንበል ታዲያ ምእመናኑ ዳኑ ስንልስ እስላሞቹና ፕሮቴስታንቶቹ ዳኑ አያሰኝም? እንደዚያ ከሆነ ደግሞ ኦርቶዶክሳዊ እምነትና ስራዓት ላይ ችግር ይፈጥራል እስላሙ ፕሮቴስታንቱ የፈለገውን እያደረገ የሚድን ከሆነ እኔም እንደፈለግሁ ልሁን እንዲል ለኦርቶዶክሳዊ ምእመን ምክንያት ይሆነዋል "በደንባራ በቅሎ ቃጭል ተጨምሮ" እንዲሉ አበው ዘመናዊነትና ንዝህላልነት የያዘውን ሰዋችንን እንዳናጣው እሰጋለሁ ሰምና ወርቅ ነው ብሎ ወንድም ደረጄ ለማቅረብ የሞከረውም አያስማማኝም የእግዚአብሔርን ታቦት ከጣኦት ጋር ማወዳደር ይሆናልና /ፕሮቴስታንቱና እስላሙ ምእመን ከኦርቶዶክሳዊው ምእመን ጋር አብሮ መሰለፍ የለበትም/
"... «ታድያ እኛ ያስተማርነው ሕዝብ እንዴት ጸደቀ? » የሚል አንድ ድምጽ ተሰማ፡፡ ይህ ድምጽ የየትኛው እምነት መምህር እንደሆነ ግልጽ አይደለም ቢሆንም ሌሎቹንም ወክሎ ነውና የተናገረው የሌሎቹም እምነት ተከታይ ሕዝብ ድኗል ያሰኛል ከተሰጥው መልስ
በተረፈ የተነሳው ነጥብ ጊዜውን የዋጀ በተለይ አባቶቻችን እነ ቅዱስ ተ/ሃማኖት እና ሌሎችም ቅዱሳን በቆሙበት አውደ ምሕረት አሁን ለቆምነው ውስጠ ዘ ሰባኪያን ለንስሃ እንድንበቃ እግዚአብሔር የጥሪ ቃሉን እያሰማን ነው ስለዚህ ይህንን አውቀን ወደ ልባችን እንድንመለስና ንስሃ እንድንገባ ቸሩ መድኃኔ ዓለም ማስተዋሉንና ጥበብን ይስጠን አሜን
ሁላችንም አሁን ላለው የቤተክርስቲያን ችግር ባንድም ሆነ በሌላ ተጠያቂዎች ስለሆንን እግዚአብሔር የአባቶቻችንን ፍቅርና እንባ እንዲሁም ትጋሃ ጸሎት እንዲሰጠን እንጸልይ
ድፍረትህ ያሳዝናል። መንግስተ ሰማያት የሚገባ ኦርቶዶክስ ብቻ ነው?? በጣም ጠባብ አይምሮ!!! ፈጣሪን ሳይሆን ፍጡርን የምታመልኩ፣ በቅዱሳን ስም መተትና አስማትን በየ ደብሩ የምትለማመዱ የሰይጣን ማህበርተኞች፣ ጥላ ወጊ ደብተራዎች። ህዝቡን አይኑን ያሳወራችሁ እውሮች፣ በባዶ ታሪክ፣ በተረት የተፈጠረ ጸሎት የምትደግሙ! ወዮላችሁ!!! ሌሎች እንዳይገቡ በር የዘጋችሁ እውሮች ንስሐ ግቡ። ወዮላችሁ የእውነትን መንገድ ለወጋችሁ የምታጣምሙ ጸረ ክርስቶስ ንስሐ ግቡ ጊዜው ሳያልፍ!!!!!!!
ጽሑፍህን ሳነብ በአይነ ኅሊናዬ ያን የመጨረሻውን የሕይወት መጽሐፍ የሚገለጥበትን ቀን እያሰብኩ የእኔስ ዕጣ ምን ይሆን እያልኩ ነበር። የተዋጣለት ጽሑፍ ስለመሆኑ ከዚህ የበለጠ ማስረጃ የለም።
በዚህ ጽሑፍ ጊዜ አግኝቸ የተሰጡትንም አስተያየቶች ባብዛኛው አንብቤአለሁ። "ማዶ ለማዶ" እና አድማሱ የተባሉ አስተያየት ሰጭዎች የሰነዘሯቸውን ሃሳቦች እንደገና ማውጠንጠኑ ጉዳት ያለው አልመሰለኝም። ቅን ሃሳቦች ያዘሉ ይመስለኛል።
የአንተን የአቀራረብ ዘይቤ በቅርብ የሚያውቅህ ለመረዳት አይከብደውም ብዬ አስባለሁ። ቤተክርስቲያናችንም ሆነ አገራችን በዚህ ትውልድ ያለፉበትንና እያለፉበት ያለውን በቅርብ ሲከታተልና ያቅሙን ብዙ ሲደክምና የተለያዩ መንገዶችንም በመጠቀም ሁኔታዎችን ሊያስተካክል ሲማስን ለኖረና አሳዛኙን ውጤት በውስጥም በውጭም በቅርበት ላዬ ሰው አሁን ባለንበት ሁኔታ የሚያቆላምጥ ቋንቋ ለማውጣት ትልቅ ፈተና እንደሚሆንበት አይጠረጠርም። ግን ምናልባት እንደተባለው ድካሙ ሁሉ ሰዎች ሁሉ እንዲድኑ ነውና ለሁሉም በማይጎረብጥ መንገድ ይህንኑ ተመሳሳይ መልዕክት ማስተላለፍ ከተቻለ ደግሞ እሰየው የሚያሰኝ ነው። እና በዚህ መንገድ እንድታየው ነው። ይህ የ"ማዶ ለማዶ"ን አስተያየት የሚመለከተው ነው።
አድማሱ የሰጡት አስተያየትም በተመሳሳይ ጠቃሚ ነው። ከአጻጻፍ አኳያ ይህ የአንተ ጽሑፍ የትኛው መደብ ውስጥ እንደሚወድቅ ከአንተና መሰል የመስኩ ባለሙያዎች በተጨማሪ ከአንባቢውም ውስጥ ገምቶ አጠቃላይ የጽሑፉን ጭብጥ የሚረዳ እንዳለ ሁሉ ንባቡን ብቻ የማየት ነገር ሊኖርም እንደሚችል መገመት አያስቸግርም። እነዚያ ሰዎች "ምነው ዱባና ቅልን ቀላቀላቸው" ካሉ ጽሑፍህን እነሱንም ከመሰናከል ለማዳን የሚቻልበት ማድረግ ከተቻለ ምናለ ለማለት ነው።
ከተቻለ የምለው በተለይ አሁን ካለንበት ውስብስብ ሁኔታ በቴክኒክ ረገድ ለብዕረኞች ይልቁንም በአንድ በኩል ስለቤተክርስቲያናቸው ገበና በሌላ በኩል ስለሚፈጸመው አሳዛኝ ነገር ለሚጨነቁ ክርስቲያን ጸሐፍት እንዴት ጽሑፋቸውን እንደሚያዘጋጁ ፈጽሞ የማይቻል ባይሆንም በእኔ በኩል ከባድ እንደሚሆን ስለምገምት ነው። እስካሁን ከሰራኸው አንተ ይህን በተዋጣለት መንገድ ልታደርገው እንደምትችል ያለኝ እምነት ታላቅ ነው።
በመጨረሻም ለአንተ አስተያየት ለመስጠት የምችል ሆኜ አይደለም። እንደ እኔ በተግባር ለማይሳተፍ ሰው "ማረም" እንደሚቀናው የምታውቀው ነው። ያው በጽሑፉ እንደጠቀስካቸው ሰዎች ማለት ነው። አንተ እስካሁንም ካደረከው በላይ አድርገህ ለማየት ያለኝ ታላቅ ጉጉት አላስችል ስላለኝ ብቻ ነው ለማለት ነው።
የሚያውቅ ሲናገር ደስ ይላል... በአጭሩ መስመር የተሰለፉት ምንኛ ትህትና እንደጎደላቸው እና በእግዚአብሄር ፊት ማንም ቢሆን ማን ለራሱ ዋጋ መስጠት እንደማይችል:ራሱን ከፍ የሚያደርግ መዝገብ ላይ እንዳይጻፍ ተምሬበታለሁ;;
ለነገሩ በረጅሙ መስመር እኛ ባናያቸው እንጅ ብዙ ``ለኔ አይገባኝም ብለው በ ትህትና ራሳቸውን ዝቅ አድርገው የእግዚአብሄርን ቸርነት የሚጠባበቁ የቤተ ክርስትያናችን እንቁ ሊቃውንት አይጠፉም የኛ አሰላለፍ በ አጭሩ መስመር ሆኖ እንጅ::
... መንፈሳውያን አልነበራችሁም፡፡ ድራማ ስትሠሩ ነውኮ የኖራችሁት፡፡ መድረክ ላይ ወጥታችሁ ልብሳችሁ፣ንግግራችሁ፣የእጅ አጣጣላ ችሁ፣ ጸሎታችሁ፣ የተዋናይ ነበርኮ፡፡ የማትሆኑትን ነበር ስታስተምሩ የነበራችሁት፡፡ተውኔት እንጂ የምታምኑ በትን እና የምትኖሩትን አይደለም፡፡...God bless u
የሚያሳዝሳው ያንተም ሥራ ከድራማ የሚቆጠር መሆኑ ነው። በዚህም ራስህን ባጭሩ ሰልፍ ታገኘዋለህ።ክርስትና የኪነትና የጽሑፍ ጥበብ ውጤት ቢሆን ኑሮ፤ ዘፋኝ ሁለ ይጸድቅ ነበር። እናት ቤተክርስቲያንን የሚጠብቅ በደሙ የመሰረታት ሙሽራዋ ክርስቶስ ብቻ እንጁ ድርጅት ወይም ግለሰብ አለመሆኑን አለማወቅህ ለዚህ ስህተት እንደዳረገህ ግልጽ ነው። በመንፈስ ቅዱስ ጸጋ ድዋይን ሚፈውሱ ሁሉ ላንተ ጠንቋዮች አስማተኞች ሱሆኑ ብድርጅት ስውር ክህነት እስከ ጵጵስና በመድረስ የሲኖዶስን መንበር መውረስ
ክርስትና እንደፓለቲካ የስልጣን እሽቅድምድምና ሽሚያ እንዲኖረው ማሰብ ክርስትና አይደለም። በሲኖዶስ ላይ ድብቅ ተሃድሶ መመኘትም በተሾሙት ምትክ መንጋ ጠባቂ መሆንም
እጅግ ክፋትን ያሳያል። ብዙ መተተት አጋንንት መጎተት በቤተ ክርስቲያን ከቆሎ ትምህርት ጋር ተምረው እላይ የደረሱ ብዙ አሉ እስቲ ስለሚፈውሱት ሳይሆን ስለሚያሳምሙት ድፍረህ ስበክ።ስማቸው አልተጻፈም ብለህ ብዙ ካህናትን እውነትን በፍሬአቸው ያሳዩትን ሁሉ አትዘርዝር ምእመኑን አባቶችን እንዳያከብር እንቅፋት አትሁን። አንተንና መሰሎችህ የቤተ ክርስቲያን ፍቅር ቅናት ምን እንደሆነ በራሱ በክርስቶስ ጅራፍ
ጥራታቸውን የጠበቁ መደበኛና የምህንድስና ክህሎት የታከለባቸው የብረታ ብረት ምርቶችን ደህንነቱ በተጠበቀና ምቹ የሥራ አካባቢ ብቃትና ተነሳሽነት ባላቸው ባለሙያዎች እና የላቀ ቴክኖሎጂ በመጠቀም በተመጣጣኝ ዋጋና በጊዜው ለደንበኞቻችን አምርቶ በማቅረብ ለባለድርሻ አካላት ዘላቂ የሆነ እሴት ማስገኘት ነው፡፡
የኢትዮጵያ ሰብዓዊ መብት ኮሚሽን(ኢሰመኮ) ያቀረበውን ሪፖርት አያይዘን ለዓለም አቀፍ ሰብአዊ መብት ኮምሽን ጀኔባ ለመክሰስ የተገደድን ስለሆነ ስለ ሰዎች መብትና ነፃነት የሚያስብ፣ የሚቆረቆር ግለሰብም ሆነ ተቋም ፣ የማንኛውም ሀገር ዜጋ ኢሰብአዊ ድርጊት የፈፀሙብን አካላትን በህግ እንድንፋረዳቸው እንድትረዱን፣ ለዓለም ህዝብ እንድታደርሱልን ጥሪ እናቀርባለን!
~ጥፍራችን በፒንሳ ተነቅሏል። ኢትዮጵያ ውስጥ አይደገምም ተብሎ ሀውልት የተሰራለት የቶርች ገረፋ ተፈፅሞብናል። ንብረታችንን ዘርፈውናል። ህክምና ተከልክለናል። ለነርቭ፣ ስነ ልቦና እና ለተለያዩ በሽታዎችና ቀውስ ተዳርገናል። ይህንን የደረሰብንን በደል ለፍርድ ቤት በመናገራችን ለ3 ወራት ጨለማ ቤት ከተውን ቤተሰቦቻችን እንዳናገኝ ተከልክለን ሕገ መንግስታዊ መብታችን ተጥሷል።
~አማራና ጉራጌ ግንቦት ሰባት፣ ኦሮሞን ኦነግ፣ ሙስሊሞችን አልሻባብ በማለት መብታችን ተረግጧል። በእኛ በተከሳሾች ላይ የሰብአዊ መብት ጥሰት የፈፀሙብን አካላት በሕግ እንዲጠየቁ ለአዲስ አበባ ፖሊስ ኮምሽን ምርመራ እንዲያካሂድ ግልባጭ የተላከለት ቢሆንም እስካሁን ድረስ ቀርቦ ያናገረን አካል የለም። ይህም በመሆኑ የሰዎችን መብት ለማስጠበቅ ኃላፊነት ላለበት ዓለም አቀፈ የሰብአዊ መብት ኮምሽን ለማመልከት ተገደናል።
ይህ የደረሰብን ኢ_ሰብአዊ ድርጊት ታህሳስ 14/2009 ዓ•ም ለፍርድ ቤት በማሳየትና በማስረዳት ፎቶ መነሳት አለብን ብንልም ፍርድ ቤቱ ጥያቄያችን ሊቀበለን አልቻለም። ወደ ቂሊንጦ ማረሚያ ቤት ስንመለስ ደግሞ “ፍርድ ቤት ሄዳችሁ ብትለፈልፉ ምንም አታመጡም!” በማለት እስከ መጋቢት 12/2009 ዓ•ም ድረሰ ለ3 ወራት ጨለማ ቤት ውስጥ ከተው የቤተሰብ ግንኙነት ከልክለውን በፀሀይ ብርሃን እጦት መልካችን ቢጫ እስኪሆንና አይናችን ብርሃን ማየት እስኪያቅተው ድረስ ተቆልፎብን ተሰቃይተናል።
የኢትዮጵያ ሰብአዊ መብት ኮምሽን ወደ ሸዋ ሮቢት ማረሚያ ቤት ተወስደን የተፈፀመብንን ኢ_ሰብአዊ ድርጊት የኮምሽኑ መርማሪዎች ከ10 ወራት ቆይታ በኋላም ቢሆን በአይናቸው ያዩትን እውነት በዝርዝር በሪፖርት ለፍርድ ቤት አቅርበዋል። ፍርድ ቤቱም ሰብአዊ መብት ኮምሽን ሪፖርት ላይ ብይን ለመስጠት ለህዳር 29/ 2010 ዓ•ም ቀጠሮ ይዟል።
የህዝብ ተወካዮች ምክር ቤት አባላት ነን፣ ለምርመራ ነው የመጣነው ብለው በግልና በጋራ አናግረው መርምረው ምንም አይነት መፍትሄ አልሰጡንም። ምንም አይነት ሪፖርትም አላቅረቡም። በዚህም በጣም ቅር ተሰኝተናል። እንዲህ ነው እንጅ የህዝብ ተወካይ መሆን፤
~መርማሪዎች ነን ከሚሉ አካላት ጋር በመተባበር እኛን በመደብደብና በማስደብደብ ጨለማ ቤት አስገብቶ፣ ቤተሰብ ግንኙነት ከልክሎ በማሰቃየት በተፈፀመብን ኢሰብአዊ ድርጊት ቅር ተሰኝተናል።
3) የብሔራዊ ደህንነት ስብሰባ ላይ በቴሌቪዝን ያየነው ዋና ኢንስፔክተር አለማየሁ ኃይሉ የተባለው የማዕከላዊ መርማሪ ፖሊስ የሚመራው ቡድን ለፈፀመብንና ላስፈፀመብን ኢሰብአዊ ድርጊት በህግ ይጠየቅልን።
1)አሁንም የቂሊንጦ ማረሚያ ቤት ከፍተኛ የሆነ ድብደባ፣ ዛቻና ማስፈራሪያ እየደረሰብን ስለሆነ፣ አሁንም ህይወታችን አደጋ ላይ ነው። በዚሁ በቃጠሎ ምክንያት በሌላ መዝገብ ከተከሰሱ ወንድሞቻችን ውስጥ አርማዬ ዋቄ የተባለ ተከሳሽ በማረሚያ ቤት ፖሊስ ተደብድቦ ተገድሎ ቤተሰቦቹ በክስ ላይ ይገኛሉ
2) ከነሃሴ 1 እስከ 12/2009 ዓ•ም ድረስ ዐቃቤ ሕግ በሀሰት ያሰለጠናቸውን ምሰረክሮች ያሰማ ሲሆን ቀሪ ምስክሮችን ለማሰማት በሚል ከታህሳስ 23 እስከ ጥር 3/2010ዓ•ም በተከታታይ ቀናት ተቀጥረናል። እስካሁንም ፍርድ ቤት ቀርበው የመሰከሩ ምስክሮች በተፅዕኖ ስር ሆነው ዐቃቤ ሕግ ባሰለጠናቸው መሰረት የመሰከሩ ናቸው። ቀሪ ምስክሮችም እንደ ቀድሞ ምስክሮች የታሰሩና በተፅዕኖ ስር ሆነው የሚመሰክሩ ናቸው። አንዳንድ በዋስት እና በነፃ የተፈቱ ምስክሮችን በዐቃቤ ሕግና ፖሊስ “እኛ በምንላችሁ መሰረት ነው የምትመሰክሩት” እየተባሉ ፣”ይህን ካደረጋችሁ ከቀድሞ ክሳችሁ ነፃ ትባላላችሁ” እያሉ በመደለል እንዲሁም፣ የተለያየ ማስፈራሪያና ዛቻ እየደረሰባቸው እንደሆነ አረጋግጠናል። ይህንን በተፅዕኖና ምስክሮችን በማስገደድ የሚደረግ አመሰካከር እንድትታዘቡልን ጥሪ እናቀርባለን።
3) የኢትዮጵያ ሰብአዊ መብት ኮምሽን ባቀረበው ሪፖርት መሰረት በእኛ በተከሳሾች ላይ ኢሰብአዊ ድርጊት የፈፀሙብን አካላት በሕግ እንዲጠየቁ ግፊት እንድታደርጉልን እንጠይቃለን። ነገር ግን ኢሰብአዊ ድርጊት ከፈፀሙብን አንዱ የአዲስ አበባ ፖሊስ ኮምሽን በመሆኑ በሌላ ገለልተኛ ወገን ምርመራው እንዲካሄድ እንጠይቃለን።
በ2009 ዓ.ም ለመንገድ ልማት ተነሺዎቸ ከ88 ሚሊየን ብር በላይ ካሳ ተከፍሏል – የአዲስ አበባ መንገዶች ባለስልጣን – Over 88 million Birr spent for highway constructions – መጽሔት
የኢትዮጵያ ህገ-መንግሥት የፀደቀበትን ፳፫ኛ ዓመት እና የብሔር ብሔረ-ሰቦች ቀን ፲፪ኛ ዓመት በዓል አከባበር በህገ-መንግሥታችን የደመቀ ህብረ-ብሔራዊነታችን ለህዳሴያችን በሚል መሪ ቃል ከህዳር ፳፮ እስከ ፳፱/ ፪፼፲ በልማታዊ ኤግዚቢሽን፣ በንግድና ባዛር በሲምፖዚየም፣ እንዲሁም በከፍተኛ ህዝባዊ ንቅናቄ በክልሉ መዲና ሰመራ ከተማ ተከብሯል፡፡
ለዚህ ታላቅ በዓል ሰፊ ዝግጅት በማድረግ እንግዶችን በመቀበልና በማስተናገድ የአፋር ብሔራዊ ክልላዊ መንግሥትና ህዝቡ ለመላው ኢትዮጵያ ብሔሮች፣ ብሔረ-ሰቦችና ህዝቦች ያለውን ክብርና ፍቅር ወገናዊነቱን በግልፅ ያሳየበት ነበር፡፡
የኢፌዲሪ የባህልና ቱሪዝም ሚኒስቴር የኢትዮጵያ ብሔሮች፣ ብሔረሰቦች ህዝቦች በህገ-መንግስቱ አማካኝነት የተጎናጸፏቸውን ድሎች እውን ከሚያደርጉባቸው አደረጃጀቶች መካከል ከግንባር ቀደሞቹ ተርታ ተጠቃሽ በመሆኑ በአገር አቀፍም ሆነ በዓለም አቀፍ መድረኮች የሚከናወኑ የማስተዋወቂያ ሥራዎች ላይ የብሔሮችን፣ ብሔረሰቦችንና ሕዝቦችን መልካም ገጽታ በመገንባት ተጠቃሚ የሚሆኑባቸውን ሁኔታዎች መፍጠር ላይ በማተኮር የተለያዩ ተግባራትን ሲያከናውን ቆይቷል፡፡
በዚህም ባለፉት ዓመታት በተለያዩ ክልሎች በተከበሩ የኢትዮጵያ ብሔሮች፣ ብሔረሰቦችና ህዝቦች ቀን ላይ ተሳትፎ በማድረግ ተልዕኮውን ለመወጣት የተንቀሳቀሰ ሲሆን ዘንድሮም በአፋር ብሔራዊ ክልል በሰመራ ከተማ በድምቀት በተከበረው በዓል አካል በነበረው የልማት ኤግዚቢሽን ላይ የሚኒስቴር መ/ቤት ተጠሪ የሆኑ ተቋማትን የስራ እንቅስቃሴን በማካተት አጠቃላይ የዘርፉን እንቅስቃሴ ሊያሳይ በሚችል መልኩ ከፍተኛ የሆነ የማስተዋወቅ ስራ አከናውኗል፡፡
ወያኔ ለ27 ዓመታት የኦሮሞን ህዝብ እየገደለ፣ እያሰቃየ፣ ከመሬቱ እያፈናቀለ፣ ስደተኛ እያደረገ፣ እያሰረና ከትምህርት ገበታ እያባረረ እስከ ዛሬ ቆይቷል። ይሁን እንጂ ህዝቡ በወያኔ የጠመንጃ ኣፈሙዝ ኣገዛዝ ስር ሲያካሄድ በነበረው ጠንካራ የጸረ-ጭቆና ኣመጽ ኢምፓዬሪቷን የማትወጣበት ውጥንቅጥ ውስጥ ከቷታል። በጠመንጃ ኣፈሙዝ የሚያምነው የወያኔ ወይንም ሕወሃት ስርዓት ዕለተ ሞቱና መቀበሪያው መቃረቡን በመገንዘብ በኦሮሞ ህዝብ ላይ በገሃድ ጦርነት ኣውጆ እነዚህን ዓመታት ኣያሌ ዜጎችን ለከፋ ጉዳት ዳርጓል። ዛሬ በጨቋኙ የወያኔ መንግስት ህይወታቸው ያለፈ የኦሮሞ ዜጎችን ለመቁጠር የሚያዳግት ሲሆን በመቶ ሺዎች የሚቆጠሩት ደግሞ ኦሮሞ በመሆናቸው ብቻ ተወንጀለው በወያኔ እስር ቤቶች ለከፋ ሰቆቃ በመዳረግ ላይ ናቸው።
የኦሮሞ ህዝብ ትግል ለእርስ የተዳረጉትን ወገኖቹን ከወህኒ ማስፈታት ጀምሯል። የኦሮሞ ህዝብ መላውን እስረኞቹን ከእርስ ለማስለቀቅ፣ እውነተኛ የመብት ታጋዮቹን ከኣውሬው የሕወሃት ስርዓት ለማትረፍ ትግሉ ተፋፍሞ መቀጠል ኣለበት።
የኦሮሞን ህዝብ ትግል ለማክሰም የኣስቸኳይ ጊዜ ኣዋጅ እንዲታወጅ የወሰነው የሕወሃት ቡድን በኦሮሞ ህዝብ ላይ በየዕለቱ የሚፈጽመውን የዘር-ፍጅት ተግባር ይበልጥ ለማጠናክረ ከማቀድ መሆኑ ግልጽ ነው። ይሁን እንጂ ወያኔ በጠመንጃ ኣፈሙዝ ቄሮ ቢሊሱማ ኦሮሞን ከትግሉ ወደኋላ እንደማይመልሰው ሁሉም ይገነዘባል። በሰላማዊ መንገድ ለመብቱ እየተፋለመና የሃገር ባለቤትነት መብቱን በሰላማዊ መንገድ እየጠየቀ ባለው ህዝብ ላይ በቀጥታ ጦርነት ማወጅ በህዝቡ ላይ ኣደገኛ ጥፋት ለማስከተል ያለሙ ከመሆናቸውም ባሻገር ዛሬ በእጃቸው ባለው ጥይት እያደረሱት ላለው ችግሮች የሚጠየቁ መሆኑን ቄሮ ቢሊሱማ ኦሮሞ በጥብቅ ያሳስባል።
በመጨረሻም በመሳሪያ ኣፈሙዝ የጭቆና ፍጻሜ ንቅናቄን ማቆም፣ የኣባይ ወንዝን ምንጭ መዝጋት ነው! የኣባይ ወንዝን ምንጭ ለመዝጋት ማለም ያልታሰበ ከንቱ ህልም ነው። የጭቆና ፍጻሜ ኣመጽ እስከነጻነት ድረስ ተጠናክሮ እንደሚቀጥል ቄሮ ቢሊሱማ ኦሮሞ በድጋሚ ይገልጻል።
አራት የኤርትራ ካቶሊካውያን ጳጳሳት “ወንድምሕ የት ነው?” የሚል ጥያቄ ርእሱን ያደረገ ባለ 33 ገጽ ጽሁፍ አቅርበዋል።ጳጳሳቱ ሐዋሪያዊ መልእክት ያሉት ጽሁፍ በኤርትራ ያለውን ተጨባጭ ሁኔታ የሚገመግምና ለችግሮች መፍትሄዎች እንዲፈልጉ ጥሪ የሚያያቀርብ ጠለቅ ያለና ጥንቃቄ የተመላበት አቀራረብን ያዘለ ነው።
ዋሽንግተን ዲሲ — “ወንድምሕ የት ነው?” በሚል ጥያቄ ርእስ አራት የኤርትራ ካቶሊካውያን ጳጳሳት ያቀረቡት ባለ 33 ገጽ ጽሁፍ ከሚያነሳቸው አበይት ነጥቦች መካከል የኤርትራውያን በብዛት ከሀገር መሰደድና ምክንያቱ፣ የህግ የበላይነት ጥያቄ፣ በሃገሪቱ ያለው የኢኮኖሚ ሁኔታ፣ የትምህርት ይዘት፣ እስረኞች ሰብአዊነት በተላበሰ መንገድ እንዲያዙና በተቻለ ፍጥነት የፍርድ ሂደት እንዲገኙ የሚጠይቁና ሌሎች በርካታ ነጥቦች ይገኙባቸዋል።
ጽሁፉ ስለ ሀገሪቱ ህዝብ ባህሪ ሲገልጽም “ሀገራችን ሞልቶ የፈሰሰ ወይም የተትረፈረፈ የተፈጥሮ ሃብት ባይኖራትም እንኳን ፈሪሀ እግዜብሄር ያደረበት በሀይሞኖትና በዘር ሳይለያይ ብዝሀነትን ጸጋና በረከት አድርጎ በመቀበል ተከባብሮ የሚኖር ሰላማዊ ህዝብ ስላለን አምላካችንን ማመስገን ይገባናል” ይላል። ሙሉውን ዘገባ ያድምጡ።
1፤ ከዚህም በኋላ ሙሴና አሮን መጥተው ፈርዖንን እንዲህ አሉት። የእስራኤል አምላክ እግዚአብሔር እንዲህ ይላል። በምድረ በዳ በዓል ያደርግልኝ ዘንድ ሕዝቤን ልቀቅ።
3፤ እነርሱም። የዕብራውያን አምላክ ተገናኘን፤ ቸነፈር ወይም ሰይፍ እንዳይጥልብን የሦስት ቀን መንገድ በምድረ በዳ እንድንሄድ፥ ለአምላካችን ለእግዚአብሔር እንድንሠዋ እንለምንሃለን አሉት።
8፤ ቀድሞ ያደርጉት የነበረውን የጡብ ቍጥር በእነርሱ ላይ አድርጉት፤ ምንም ከእርሱ አታጕድሉ፤ ሥራ ሰልችተዋልና ስለዚህ። ለአምላካችን እንድንሰዋ እንሂድ እያሉ ይጮኻሉ።
14፤ የፈርዖንም አስገባሪዎች። ቀድሞ ታደርጉ እንደ ነበራችሁ ትናንትናና ዛሬ የተቈጠረውን ጡብ ስለ ምን አትጨርሱም? እያሉ በእስራኤል ልጆች ላይ የተሾሙትን አለቆቹን ገረፉ።
21፤ እነርሱም። በፈርዖንና በባሪያዎቹ ፊት ሽታችንን አግምታችሁታልና፥ ይገድሉንም ዘንድ ሰይፍን በእጃቸው ሰጥታችኋቸዋልና እግዚአብሔር ይመልከታችሁ ይፍረድባችሁም አሉአቸው።
“መድሎተ ጽድቅ” ለተሰኘውና እንደ ስሙ ኾኖ ላልተገኘው መጽሐፍ ባለፉት አራት ተከታታይ ዕትሞች ምላሽ እየሰጠን መቈየታችን ይታወቃል። በዚህ ዕትምም ምላሽ መስጠታችንን እንቀጥላለን። መጽሐፉ ባሰፈረው ቅደም ተከተል መሠረት የዚህ ዕትም ምላሽ በዋናነት በእኛ ጽሑፎች ላይ ለቀረበው ትችት የተሰጠ ምላሽ ሳይኾን፣ አጠቃላይ ነገር ላይ በማተኰር ጸሓፊው መርሕ ብሎ ላሰፈረው፣ ከመጥቀስ ባለፈ እርሱ ግን ለማይመራበት ጽሑፍ ምላሽ እንሰጣለን።
በ“መድሎተ ጽድቅ” ገጽ 46 ላይ «1.2 መኃትወ ታሪክ ዘመናፍቃን» በሚለው ዐቢይ ርእስ ሥር በሚገኘው «1.2.1.1 ሃይማኖት ምንድነው?» በሚለው ንኡስ ርእስ ሥር ስለ ሃይማኖት ምንነት በቀረበው ሐተታ ውስጥ የተነሡ አንዳንድ ነጥቦችን እንመለከታለን። በመጀመሪያ የምንመለከተው፣ “እግዚአብሔር ሃይማኖትን ሰጠ እኛ ደግሞ ተቀበልን። የሰው ልጅ ሃይማኖትን ይቀበላል እንጂ ሃይማኖትን ሊሠራ ወይም ሊያሻሽል አይችልም። ጌታችን መድኀኒታችን ኢየሱስ ክርስቶስ ‘የሰጠኸኝን ቃል ሰጥቻቸዋለሁና፤ እነርሱም ተቀበሉት’ በማለት የገለጸው ይህን ነው። ዮሐ. 17፥8 እንዲሁም ‘ከዓለም ለሰጠኸኝ ሰዎች ስምህን ገለጥሁላቸው’ ያለው ለዚህ ነው። ስሙንም ማንነቱንም ሊገባን በሚችለው መጠን የገለጠልን ራሱ እግዚአብሔር ነው እንጂ ሃይማኖት የሰው ልጅ በምርምር የደረሰበት አይደለም። ዮሐ. 17፥6።
«ሃይማኖት አንድ ጊዜ ከእግዚአብሔር የተሰጠ ነው። … (ይሁ. 3) ምግብናው እንደየዘመኑ ይለያያል፤ ይዘቱ ግን ያው አንድ ነው። … በዘመነ ኦሪት፣ በዘመነ ብሉይ፣ በዘመነ ወንጌል የምግብናው ኹኔታ እንደየዘመኑ ሰዎች የመረዳት ዐቅምና ኹኔታ ቢለያይም ይዘቱ (ጭብጡ) ግን ያው አንድ ነው። … ስለዚህ ሃይማኖት የተሰጠው አንድ ጊዜ ያውም ፈጽሞ (ያለመቀናነስና ያለ ቀረኝ) ስለ ኾነ፥ ተሐድሶ ወይም ለውጥ አያስፈልገውም ማለት ነው። ሃይማኖትን ይቀበሉታል፥ ይጠብቁታል ያወርሱታል እንጂ ላድሰው ላሻሽለው አይባልም። እግዚአብሔር የሰጣት አባቶቻችን ከእርሱ ተቀብለው ኖረውባት ለእኛ ያወረሱን ሃይማኖት ፍጽምትና አንድ ጊዜ የተሰጠች ናት ብልየት እርጅና የለባትም።
«ሃይማኖት ከእግዚአብሔር የተቀበልነው እንደ መኾኑ መጠን የሰዎች ድርሻ አምኖ መቀበልና በዚያ በመጠቀም የዘለዓለም ሕይወትን መውረስ ብቻ ነው። ይህም ማለት በዚህ ዓለም ያለ ማንም ግለሰብም ኾነ አካል እግዚአብሔር በሰጠው እውነት (ሃይማኖት) ላይ የመጨመርም ኾነ የመቀነስ ሥልጣን የለውም ማለት ነው። ሲኖዶሳት እንኳ የሚያደርጉት ሃይማኖትን ለማጽናት አስፈላጊ የኾኑ ውሳኔዎችን መወሰንና ቀኖናትን መቀነን እንጂ በሃይማኖት ላይ መጨመርም ኾነ መቀነስ አላደረጉም፤ ሊያደርጉም አይችሉም።
ይህ ስለ ሃይማኖት (እምነት) የቀረበው ሐተታ በአብዛኛው በመርሕ ደረጃ ትክክል ነው። ዋናው ነገር ጸሓፊው በዚህ መርሕ ይመራል ወይ? የሚለው ነው። እስካኹን እንዳየነው ግን እርሱ ይህን መርሕ ከላይ በቀረበው መልክ የሚጠቅስ እንጂ በዚህ መርሕ የሚመራ አለመኾኑ ግልጽ ነው። መመራት አለመመራቱ ወደፊት በሚቀርቡ ምላሾች ውስጥም እየታየ ይኼዳል። ከዚህ ቀደም ለመግለጥ እንደ ሞከርነው ግን እርሱ በአብዛኛው ውሸትን እውነት ለማድረግ የሚታገል፣ እውነትን ደግሞ ለመቀበል የሚቸገርና ለውሸት ሲል እውነትን እስከ መሠዋት የሚደርስ መኾኑን መታዘብ ችለናል።
በሌላም በኩል ጸሓፊው ይህን መርሕ ያስቀመጠው እርሱ ስለሚመራበት ብቻ ሳይኾን እኛ ይህን መርሕ እንደማንቀበልና እንደማናከብር፣ ወይም ከእግዚአብሔር የተቀበልነውን እምነት እናሻሽለው፣ እናድሰው እንደምንል አድርጎ በሐሰት ለመወንጀል ነው። ማንም እንደሚያውቀው እኛ ከእግዚአብሔር በተሰጠንና በተቀበልነው እውነት ላይ አንጨምር፤ ከእርሱም ላይ አንቀንስ፤ እንዲህ የማድረግ መብት አልተሰጠንም የሚል ጠንካራ የኾነ ክርስቲያናዊ ዐቋም አለን። ከዚህ በተቃራኒ ኼደን ከኾነ ግን ጸሓፊው ያን በማቅረብ መተቸት በቻለ ነበር። እርሱ ትክክለኛውን መርሕ ለመጥቀስ ያኽል ይጥቀስ እንጂ፣ ያጠለቀው የመርሕ ጭንብል ሲወልቅ የሚገኘው እውነታ በእግዚአብሔር እውነት ላይ ሰዎች የጨመሩት ለምን ይቀነስ ይባላል? ከእግዚአብሔር እውነት ላይም ሰዎች የቀነሱት ለምን ወደ ስፍራው ይመለስ ይባላል? የሚል ነው።
የ“መድሎተ ጽድቅ” ጸሓፊም በዚህ የጸሐፍት ፈሪሳውያን መንገድ ኼዶ ሌላውን ሲተች፣ እርሱ በየትኛው ቦታ ላይ እንደ ቆመ ያስተዋለ አይመስልም። አንድ ሰው ወይም ቤተ እምነት አንድን ትክክለኛ መርሕ ስለ ተናገረ ወይም ስለ ጠቀሰና እኔ እንደዚህ ነኝ ስላለ ብቻ ግን ትክክለኛ ነው ማለት አይደለም። በዚያ መርሕ መሠረት የሚያምነው እምነት በመጽሐፍ ቅዱስ ትምህርት ላይ የተመሠረተ መኾኑ፣ እንዲሁም ከመጽሐፍ ቅዱስ ትምህርት ጋር የማይቃረን መኾኑ በተግባር መታየትና መረጋገጥ አለበት። ለማንኛውም መርሕ በመጥቀስ እውነተኛ መኾን ባይገኝም፣ ከዚህ ቀደም ይህን መርሕ የጣሱ ትችቶቹን እንደ ተመለከትን ኹሉ፣ ሌሎቹንም ትችቶቹን በቦታቸው ስንደርስ ጸሓፊው ይህን መርሕ መጠበቅ አለመጠበቁን እየፈተሽን የእግዚአብሔርን ሃይማኖት እያጸናን እንኼዳለን።
ጸሓፊው ሃይማኖታችን “እግዚአብሔር የሰጣት አባቶቻችን ከእርሱ ተቀብለው ኖረውባት ለእኛ ያወረሱን ሃይማኖት ፍጽምትና አንድ ጊዜ የተሰጠች ናት ብልየት እርጅና የለባትም።” ሲል ጽፏል። በየትኛውም ሃይማኖት የሚኖርና እንዲህ የማይል ማንም አይገኝም። እንዲህ ብሎ መናገር ቀላል ቢኾንም፣ የሃይማኖቱ ዶግማና ቀኖና በመጽሐፍ ቅዱስ ሲመረመሩ ግን እግዚአብሔር የሰጠው ብቻ ሳይኾን ሰዎች የሠሩትና በየጊዜው የጨመሩት፣ ከመጽሐፍ ቅዱስም የቀነሱት ትምህርት ይገኛል። ስለዚህ በሃይማኖት ውስጥ ያለውን ነገር ኹሉ እግዚአብሔር ነው የሰጠው፤ አባቶቻችንም ከእግዚአብሔር ተቀብለው ነው ለእኛ ያስተላለፉልን ብሎ መደምደም አይቻልም። እግዚአብሔር ያልሰጠውና ያልተናገረው ስንት ነገር በእግዚአብሔር ስም እንደ ተሰጠና እንደ ተነገረ ተደርጎ በብዙ አዋልድ መጻሕፍት ውስጥ እንደ ቀረበ ይታወቃል። ይህም ታዲያ ከእግዚአብሔር ለአባቶች የተሰጠና ከአባቶችም ለትውልድ የተላለፈ ውርስ ነው ተብሎ ብልየት (እርጅና) የለበትም የሚሰኝ አይደለም።
ተሐድሶና መሻሻል የሚያስፈለገው እዚህ ላይ ነው። ተሐድሶ የሚያስፈልገው የእግዚአብሔርን እውነት ከሰዎች ሐሳብና ፍልስፍና ለመለየትና ለመጠበቅ ነው እንጂ የእግዚአብሔርን እውነት ለማሻሻልና ለማረም አይደለም። የተሐድሶ እንቅስቃሴ ጥያቄም የእግዚአብሔር እውነት ያለምንም ማሻሻያ ይጠበቅ፤ የእግዚአብሔር እውነት መስሎ የተቀመጠ፣ ወይም በየዘመኑ የተጨመረ ኢመጽሐፍ ቅዱሳዊ ትምህርትና ሐሳብ ደግሞ እንደየኹኔታው የሚታረመው ይታረም፤ የሚወገደው ይወገድ የሚል ነው።
እንደ ተባለው ከእግዚአብሔር የተሰጠ ሃይማኖት ምንም ዐይነት ተሐዶሶና ማሻሻያ አያስፈልገውም፤ እንዳለ ተጠብቆ መቈየትና ከትውልድ ወደ ትውልድ መተላለፍ አለበት። ከእግዚአብሔር ያልተሰጠ፣ በመጽሐፍ ቅዱስ ትምህርት ሲመዘን ደግሞ እግዚአብሔር ከሰጠው እውነት ጋር የሚጋጭ ዶግማና ቀኖና ግን ዕድሜ ጠገብ ቢኾንም እንኳ፣ ስሕተት እንጂ እውነት ሊኾን አይችልምና እንደ አስፈላጊነቱ መታደስ ወይም መወገድ አለበት እንጂ “ከእግዚአብሔር የተሰጠ ሃይማኖት” በሚል ስም በመጠራት መጽናት አይገባውም።
ከእግዚአብሔር የተሰጠ ሃይማኖት ወይም እምነት ያለ ተሐድሶ የሚኖር ነውና ተጠብቆ መኖር አለበት። ይኹን እንጂ በዚህ እውነት ላይ ከተጨመረ ወይም ከዚህ እውነት ላይ ከተቀነስ የእግዚአብሔር ሃይማኖት ተጠብቋል ማለት አይቻልም። በዚህ ጊዜ በመጽሐፍ ቅዱስ መሠረት ተሐድሶ በማድረግ፣ ማለትም የተጨመረውን ነገር በመቀነስ የተቀነሰውን እውነት ወደ ስፍራው በመመለስ የእግዚአብሔር እውነት እንዲጠበቅ ማድረግ ይገባል። በመጽሐፍ ቅዱስ የተገለጠውን የእግዚአብሔርን እውነት በመጽሐፍ ቅዱስ መሠረት መጠበቅ የተሐድሶ ሥራ ነውና።
በዚህ መንገድ ተሐድሶ ማድረግ ዛሬ አልተጀመረም፤ በእግዚአብሔር እውነት ላይ ሰዎች ሲጨምሩና ሲቀንሱ በኖሩባቸው ዘመናት ኹሉ ተሐድሶ ሲደረግ ነበር። መጽሐፍ ቅዱስም ይህን በግልጽ ይመሰክራል። ለምሳሌ የገላትያ አብያተ ክርስቲያናት በመጀመሪያ ከተቀበሉት የክርስቶስ ወንጌል ወደ ልዩ ወንጌል ፈጥነው በገቡ ጊዜ ሐዋርያው ቅዱስ ጳውሎስ ዝም አላለም፤ “በክርስቶስ ጸጋ እናንተን ከጠራችሁ ከእርሱ ወደ ልዩ ወንጌል እንዲህ ፈጥናችሁ እንዴት እንዳለፋችሁ እደነቃለሁ፤ እርሱ ግን ሌላ ወንጌል አይደለም፤ የሚያናውጡአችሁ የክርስቶስንም ወንጌል ሊያጣምሙ የሚወዱ አንዳንዶች አሉ እንጂ። ነገር ግን እኛ ብንኾን ወይም ከሰማይ መልአክ፥ ከሰበክንላችሁ ወንጌል የሚለይ ወንጌልን ቢሰብክላችሁ፥ የተረገመ ይሁን። አስቀድመን እንዳልን እንዲሁ አኹን ኹለተኛ እላለሁ፥ ከተቀበላችሁት የተለየውን ማንም ቢሰብክላችሁ የተረገመ ይኹን።” (ገላ. 1፥6-8) በማለት ወደ እውነተኛው ወንጌል ዘወር እንዲሉ መልእክቱን ጽፎላቸዋል። “ልዩ ወንጌል” ሲል የጠራው ክርስቶስን ትቶ በክርስቶስ ፍጻሜ ያገኘውን የሙሴን ሕግ መጠበቅና በዚያ በኩል ጽድቅን ለማግኘት መፈለግን እንደ ኾነ ከመልእክቱ ይዘት እንረዳለን። እግዚአብሔር በሰጣቸው እምነት ላይ የጨመሩትን ይህን “ልዩ ወንጌል” ትተው ወደ ተቀበሉት “የክርስቶስ ወንጌል” ዘወር እንዲሉ በአጽንዖት አሳሰባቸው።
“እግዚአብሔር ሃይማኖትን ሰጠ፤ እኛ ደግሞ ተቀበልን።” ሲል የ“መድሎተ ጽድቅ” ጸሓፊ እንደ ገለጠው፣ ከእግዚአብሔር ለሰዎች የተሰጠው ሃይማኖት ወይም እምነት ምንድነው? የሃይማኖት ወይም እምነት ትርጕም ከጊዜ ወደ ጊዜ እየሰፋና እየተለወጠ የኼደ መኾኑ ይታወቃል። ይሁዳ በመልእክቱ፣ “ወዳጆች ሆይ፥ ስለምንካፈለው ስለ መዳናችን ልጽፍላችሁ እጅግ ተግቼ ሳለሁ፥ ለቅዱሳን አንድ ጊዜ ፈጽሞ ስለ ተሰጠ ሃይማኖት እንድትጋደሉ እየመከርኋችሁ እጽፍላችሁ ዘንድ ግድ ሆነብኝ።” (ቍጥር 3) ሲል በገለጠው ቃል ውስጥ ለቅዱሳን አንድ ጊዜ የተሰጠ ሃይማኖት በእግዚአብሔር፣ በሀልዎቱ፣ በአድኅኖት ሥራው፣ በመግቦቱና በመሳሰለው የእርሱ በኾነው ማንነቱና ግብሩ ማመን፣ መደገፍና መመካት ነው። ከዚህ አንጻር ለቅዱሳን የተሰጠውን ሃይማኖት ለመረዳት “ይህ ሃይማኖት የቱ ነው?” ብሎ ከመጠየቅ ይልቅ “ይህ ሃይማኖት ምንድነው?” ብሎ መጠየቅ ትክክለኛና ተገቢ፣ ወደ እውነቱም የሚያደርስ ጥያቄ ነው።
በዚህ ውስጥ የምናገኘውና ከሞተ ሥራ ንስሓ መግባትን ተከትሎ የተጠቀሰው “በእግዚአብሔር እምነት” ነው። ሌሎቹም ትምህርቶች ከእግዚአብሔር ጋር የሚገናኙ እንጂ ከእግዚአብሔር ውጪ ወደ ሌላ አካል ወይም ፍጡራን የሚተላለፉና በመታመን ረገድ እነርሱን የሚያሳትፉ አይደሉም። ስለዚህ ሃይማኖት ወይም እምነት ከእግዚአብሔር ጋር ብቻ የሚያገናኝ፣ እግዚአብሔር ብቻ የሚመሰገንበት፣ እግዚአብሔር ብቻ የሚወደስበት፣ እግዚአብሔር ብቻ የሚመለክበት እውነት መኾኑን መረዳት ያስፈልጋል።
ቅዱስ ሳዊርያኖስ ዘሀገረ ገብልህ “ሃይማኖት እንተ እም ኀበ አብ ተወጥነት፥ ኀበ ወልድ ታበጽሕ፥ ኀበ መንፈስ ቅዱስ ትትፌጸም። - ከአብ የተጀመረች ሃይማኖት ወደ ወልድ ታደርሳለች፤ በመንፈስ ቅዱስም ትፈጸማለች።” ብሏል። ይህም የሚያሳየው ሃይማኖት “በአብ ተጀምራ፣ እወልድ ዘንድ አድርሳ፣ በመንፈስ ቅዱስ በመፈጸምዋ ከአንዱ ከእግዚአብሔር ወጥታ ለሌላ የማትተርፍ መኾንዋን ነው።” (ስምዐ ጽድቅ ብሔራዊ ገጽ 23፡24)።
ኪዳነ ወልድ ክፍሌ በመዝገበ ቃላታቸው “ሃይማኖት ቅድስት” የሚለውን የፈቱት “ምስጢረ ሥላሴ” እና “ምስጢረ ሥጋዌ” ብለው ነው። ይህም በአብ በወልድ በመንፈስ ቅዱስ አሐዱ አምላክ ማመንን እንዲሁም ሥግው ቃል በኾነው በኢየሱስ ክርስቶስ ማመንን ያመለክታል። ቅድስት ሃይማኖት ከእግዚአብሔር ወጥታ ለሌላ የማትተርፍ የእግዚአብሔር የብቻው ገንዘብ ናት። “ቅድስት ሃይማኖት” የሚለውን ሐረግ የወሰዱትም ከይሁዳ መልእክት ቍጥር 20 ላይ “ወአንትሙሰ አኀዊነ ሕንጹ ርእሰክሙ በሃይማኖት ቅድስት…” ከሚለው የግእዙ ንባብ ላይ ነው፤ ዐማርኛው እንዲህ ይላል፦ “እናንተ ግን፥ ወዳጆች ሆይ፥ ከሁሉ ይልቅ በተቀደሰ ሃይማኖታችሁ ራሳችሁን ለማነጽ እየተጋችሁ በመንፈስ ቅዱስም እየጸለያችሁ፥ ወደ ዘላለም ሕይወት የሚወስደውን የጌታችንን የኢየሱስ ክርስቶስን ምሕረት ስትጠባበቁ በእግዚአብሔር ፍቅር ራሳችሁን ጠብቁ።” (ኪወክ መዝገበ ቃላት፣ ገጽ 369)።
መጽሐፍ ቅዱስ እንደሚያስተምረን ሃይማኖታችን ወይም እምነታችን ራሱ እግዚአብሔር ነው። በነቢዩ በኤርምያስ አፍ፦ “እግዚአብሔር እንዲህ ይላል፦ በሰው የሚታመን፥ ሥጋ ለባሹንም ክንዱ የሚያደርግ፥ ልቡም ከእግዚአብሔር የሚመለስ ሰው ርጉም ነው። በምድረ በዳ እንዳለ ቍጥቋጦ ይሆናል፥ መልካምም በመጣ ጊዜ አያይም፤ ሰውም በሌለበት፥ ጨው ባለበት ምድር በምድረ በዳ በደረቅ ስፍራ ይቀመጣል። በእግዚአብሔር የታመነ እምነቱም እግዚአብሔር የሆነ ሰው ቡሩክ ነው። በውሃ አጠገብ እንደ ተተከለ፥ በወንዝም ዳር ሥሩን እንደሚዘረጋ ሙቀትም ሲመጣ እንደማይፈራ ቅጠሉም እንደሚለመልም፥ በድርቅ ዓመትም እንደማይሠጋ ፍሬውንም እንደማያቋርጥ ዛፍ ይኾናል።” (ኤር. 7፥5-8)።
ይህ የእግዚአብሔር ቃል በግልጽ እንደሚያሳየው ሰው ማመን ያለበት እግዚአብሔርን፣ መታመንም ያለበት በእግዚአብሔር ብቻ ነው እንጂ በሌላው እንደ እርሱ ባለው ፍጡር አይደለም። በፍጡር የሚታመን ከኾነ ግን ያ ሰው ልቡን ከእግዚአብሔር መመለሱ ነው፤ በዚህም ምክንያት ርጉም ይኾናል። በእግዚአብሔር የሚታመን እምነቱም እግዚአብሔር የኾነ ሰው ግን፣ የተባረከ ነው፤ ብዙ በረከቶችም ያገኙታል። ስለዚህ እምነት ከእግዚአብሔር ጋር ብቻ የሚያገናኝ እንጂ ወደ ሌላ ፍጡር የሚተላለፍ ወይም በምስጋና፣ በውዳሴ፣ በአምልኮት ፈጣሪንና ፍጡራንን (ኹለቱንም) የሚያጫፍር (የሚያያይዝ) አይደለም።
ሐዋርያው ጴጥሮስም ከከንቱ ኖሯችን የተዋጀነው በክቡር የክርስቶስ ደም መኾኑንና ይህም ዓለም ሳይፈጠር የታወቀ መኾኑን ጠቅሶ፣ አኹን ግን እምነታችንና ተስፋችን በእግዚአብሔር ይኾን ዘንድ፥ ከሙታን ባስነሣው ክብርንም በሰጠው በእግዚአብሔር በእርሱ ስለምናምን ስለ እኛ በዘመኑ መጨረሻ ተገለጠ ይላል። (1ጴጥ. 1፥18-21)። በዚህ ውስጥ እምነታችን በእግዚአብሔር በመኾኑ ላይ ትኵረትና አጽንኦት ተሰጥቷል።
የመድሎተ ጽድቅ ጸሓፊም በመጀመሪያ ሃይማኖትን ሲያብራራ “ሃይማኖት እግዚአብሔር ራሱን ለሰው ልጅ የገለጠው መግለጥ ነው። ሃይማኖት የሰው ልጅ ሊቀበለው በሚችለው መጠን እግዚአብሔር ስለ ራሱ ማንነት የገለጠው እውነታ ነው። ሃይማኖት እግዚአብሔር ራሱን ያሳየበትና ወደ እርሱ ታደርሰን ዘንድ የሰጠን መንገድ ናት።” በማለት ትክክለኛውን የሃይማኖት ፍቺ ያቀረበ ሲኾን፣ “እግዚአብሔር ሃይማኖትን ሰጠ፤ እኛ ደግሞ ተቀበልን።” ሲልም ሃይማኖትን ሰጪ እግዚአብሔር፣ ተቀባዮቹ ደግሞ ሰዎች መኾናቸውን የገለጸው ትክክል ነው። ይኹን እንጂ በሌሎቹ የመጽሐፉ ክፍሎች በዚህ ክፍል ያስቀመጠውን ይህን ብያኔና መርሕ ተከትሎና ጠብቆ አለመኼዱና ሰው ሠራሽ ትምህርቶችንና ሐሳቦችን ከእግዚአብሔር የተሰጡ አስመስሎ በሃይማኖት ውስጥ እንዲታዩ ማድረጉ በግልጽ ይስተዋላል። ይህንም ከዚህ ቀደም በተከታታይ ምላሽ በሰጠንባቸው ነጥቦች ውስጥ ማሳየታችንን ከጮራ ቍጥር 47 ጀምሮ የቀረቡትን ምላሾች በመመልከት አንባቢ ማገናዘብ ይችላል። ወደፊትም በቀጣዮቹ ዕትሞቻችን በመጽሐፉ ለቀረቡ ትችቶች በሚሰጠው ምላሽ ውስጥ፣ ስለ ሃይማኖት ትክክለኛውን ፍቺና ማብራሪያ የሰጠው የ“መድሎተ ጽድቅ” ጸሓፊ በተግባር ግን ከእግዚአብሔር ሃይማኖት ውጪ ላለና ከእርሱ ጋር ለሚጋጭ የሰው ትምህርት በሃይማኖት ውስጥ ቦታ ለማስገኘት መጽሐፍ ቅዱስን አለዐውዱ በመጥቀስና በተፋልሶ የተሞላ ማብራሪያ በመስጠት ብዙ መድከሙን እንመለከታለን።
በተግባር ሲታይ በእርሱ ዘንድ ሃይማኖት በእግዚአብሔር ብቻ የሚወሰን አይደለም። በአንድ በኩል “እግዚአብሔር የሰጣት አባቶቻችን ከእርሱ ተቀብለው ኖረውባት ለእኛ ያወረሱን ሃይማኖት ፍጽምትና አንድ ጊዜ የተሰጠች ናት ብልየት እርጅና የለባትም።” የሚለውን ይዘን “አባቶቻችን ከእርሱ ተቀብለው ኖረውባት ለእኛ ያወረሱን ሃይማኖት” በሚለው ሐረግ ውስጥ እርሱ የሃይማኖቱ መጻሕፍት ብሎ ቦታ ከሚሰጣቸው መጻሕፍት መካከል አንዱ የኾነውን ተኣምረ ማርያምን እንመልከት። ወደ ኋላ ተመልሰን፣ “መቅደስ የገቡ መናፍቃን” የተሰኘው መጽሐፍ ተኣምረ ማርያምን አስመልክቶ ላቀረበው ተሐድሶኣዊ ሐሳብ “መድሎተ ጽድቅ” በገጽ 38 በተራ ቍጥር 4 ላይ “‘ተኣምረ ማርያምን ከወንጌል አብልጣ ታየዋለች’ ማለታቸው” በሚል ንኡስ ርእስ የሰነዘረውን ትችት እንደ ምሳሌ እንመልከት። “ቅድስት ቤተ ክርስቲያን ከማንኛውም መጽሐፍ በላይ ምንም ሊነጻጸርና ሊወዳደር በማይችል መልኩ አክብራና አልቃ የምታምነው መጽሐፍ ቅዱስን ነው። ከዚህ ባሻገር ግን ሌሎች መንፈሳዊ መጻሕፍትን እንደ አግባብነታቸው ታከብራቸዋለች፤ ትጠቀምባቸዋለችም። ከእነዚህ መካ[ከ]ል አንዱ የእመቤታችንን ተኣምር የያዘው ተኣምረ ማርያም የተባለው መጽሐፍ ነው። ኾኖም ተኣምረ ማርያም ከወንጌል በላይ ይከበራል ማለት ሐሰት ነው።” ብሏል።
ወረድ ብሎም “እኛ ይህን የቅድስት ቤተ ክርስቲያን እምነት እየገለጽን ያለነው፣ ወደፊትም በጉዳዩ የምንገልጸውና ምስክር የምንጠቅሰው ከመጽሐፍ ቅዱስና ከቀደምት ኦርቶዶክሳውያን አባቶች ትምህርት ስለኾነ እናንተም ከእነዚህ ምስክር አለን የምትሉ ከኾነ ማቅረብ እንጂ … ለግል ጸሎትና ለታሪክ እንዲሁም ይህን ለመሳሰለው ተግባር ያሉትን ነገሮች በመጥቀስ አይደለም።” ሲል እርስ በርሱ የሚጣረስ ሐሳብ አስፍሯል።
በቅድሚያ ጸሓፊው ለመጽሐፍ ቅዱስ የሰጠው ስፍራ ትክክልና የሚደነቅ ነው። ሌሎቹን መጻሕፍት ግን “እንደ አግባብነታቸው ታከብራቸዋለች፤ ትጠቀምባቸዋለችም” ነው ያለው። ይህም በራሱ ችግር ላይኖረው ይችላል። ለዚህ ምሳሌ አደርጎ የጠቀሰውን የተኣምረ ማርያምን ነገር ያነሣውም ተኣምረ ማርያም ከወንጌል በላይ እየተከበረ ነው የሚለውን በዐይን የሚታይ ጕዳይ ሐሰት ነው ብሎ ለማስተባበል ነው። ሲያስተባብልም “ተኣምረ ማርያም ከወንጌል በላይ ይከበራል ማለት ሐሰት ነው።” በማለት ብቻ ነው እንጂ ለማስተባበያው ያቀረበው ማሳያ የለም። በኢኦተቤ ተኣምረ ማርያም ያለውን ቦታ ላስተዋለ ግን፣ የ“መድሎተ ጽድቅ” ማስተባበያ ሐሰት ኾኖ ይገኛል።
ተኣምረ ማርያምን ከስሙ ጀምሮ ስንመለከት አግባብነት የለውም። በክርስትና ትምህርት ውስጥ “ተኣምር” የእግዚአብሔር ብቻ ሥራ ነው (መዝ. 71/72፥18፤ 135/136፥4)። ከእግዚአብሔር ውጪ እገሌ ተኣምር ሠራ የሚለው አነጋገርም ልማዳዊ እንጂ መጽሐፍ ቅዱሳዊና ክርስቲያናዊ አይደለም። በመጽሐፍ ቅዱስ ከእግዚአብሔር ዘንድ በእጁ ድንቅና ተኣምር የኾነለት ሰው፣ በአንድም ስፍራ እኔ ይህን አደረግሁ የሚል፤ በሌላውም የእግዚአብሔር ወገን እርሱ ተኣምር ሠራ ተብሎ የተነገረለትን ሰው አናገኝም፤ የእግዚአብሔር ሕዝብ ተኣምር ሠሪ እግዚአብሔር ብቻ መኾኑን ያውቃልና። ደግሞም በቅዱሳኑ ዐድሮ ተኣምር ቢሠራ የተኣምሩ ባለቤት እግዚአብሔር እንጂ እግዚአብሔር የተጠቀመበት ፍጡር አለመኾኑን ጠንቅቆ ይገነዘባልና ክብሩን ለተኣምሩ ባለቤት ለእግዚአብሔር ብቻ ይሰጣል እንጂ፣ ቀንሶ ቀናንሶ ለተጠቀመበት መሣሪያ ለፍጡር አያጋራም። ባለማወቅ ክብሩን እናጋራችሁ የሚሉ ቢነሡ እንኳ ቅዱሳን አይቀበሏቸውም (ሐ.ሥ. 3፥11-12፤ 14፥9-18)። ሌሎች ግን ያልተገባቸውን ክብር ሰዎች ሲሰጧቸው በተቀበሉና ለክብር ባለቤት ለእግዚአብሔር ክብርን ባልሰጡ ጊዜ ተቀሥፈዋል (ሐ.ሥ. 12፥20-23)።
ቅዱሳኑ ሳይኾኑ “እግዚአብሔር በቅዱሳኑ ላይ ድንቅ ነው” (መዝ. 68፥35)። ስለዚህ ተኣምረ እግዚአብሔር ብቻ እንጂ ተኣምረ ማርያምም ኾነ በሌሎች ቅዱሳን ሰዎችና መላእክት ስም የሚጠራ ተኣምረ እገሌ ወእገሊት የሚባል ነገር በክርስትና ውስጥ ከቶ የለም። ከዚህ አንጻር ተኣምረ ማርያም አግባብነት ባለው መንገድ ሳይኾን ከአግባብ ውጪ በጥቅም ላይ እንደ ዋለ መረዳት ይቻላል። በዚህ መንገድ የፈጣሪ ሥራና ክብር ለፍጡር መዛወሩን ስንረዳ፣ የ“መድሎተ ጽድቅ” ጸሓፊ “ሃይማኖት እግዚአብሔር ራሱን ያሳየበትና ወደ እርሱ ታደርሰን ዘንድ የሰጠን መንገድ ናት።” ያለውን ይዘን፣ እርሱ አለሁበት በሚለው ሃይማኖት ውስጥ ትልቅ ቦታ ያለውን “ተኣምረ ማርያም” የተባለውን ስያሜ ስንፈትሽ እንኳ፣ ተኣምር እግዚአብሔር የሚታይበት መኾኑ ይቀርና ማርያም የምትታይበት ኾኗል፤ የተኣምሩ ባለቤትም እግዚአብሔር ሳይኾን ማርያም ኾናለች። በዚህም ሃይማኖት ከእግዚአብሔር ወጥታ ለሌላ የተረፈች በመኾኗ የእግዚአብሔር ብቻ ሃይማኖት መኾኗ በጥያቄ ውስጥ ይወድቃል።
ጸሓፊው በተኣምረ ማርያም ምክንያት እሳት ወለደች እንደ ተባለችው ላሕም የኾነ ይመስላል። ምክንያቱም በአንድ በኩል እርሱም ኾነ ተኣምረ ማርያም ተቀባይ እንዳያጡ ተኣምረ ማርያምን እንደ አግባብነቱ እንጠቀምበታለን ብሏል። በሌላ በኩል ደግሞ ተኣምረ ማርያምን ጠቅሰን እንዳንሞግተው “ከመጽሐፍ ቅዱስና ከቀደምት ኦርቶዶክሳውያን አባቶች ትምህርት ስለኾነ እናንተም ከእነዚህ ምስክር አለን የምትሉ ከኾነ ማቅረብ እንጂ … ለግል ጸሎትና ለታሪክ እንዲሁም ይህን ለመሳሰለው ተግባር ያሉትን ነገሮች በመጥቀስ አይደለም።” በማለት በሩን ይዘጋል። ተኣምረ ማርያምን ይዞ መከራከርም ሽንፈትን እንጂ ድልን እንደማያስገኝለት ስለ ተረዳ ተኣምረ ማርያምን “ለግል ጸሎትና ለታሪክ እንዲሁም ይህን ለመሳሰለው ተግባር ያሉትን ነገሮች” ካላቸው ውስጥ መድቦታል። የተኣምረ ማርያም ምድብ ስፍራ ይህ ቢኾንም፣ በተግባር የሚታየው ግን እንደ ተባለው የወንጌልን ስፍራ ቀምቶ ነው።
ሌላም ማስረጃ እናቅርብ፤ የ“መድሎተ ጽድቅ” ጸሓፊ የእግዚአብሔርን ባሕርይ ከፍጡራን ባሕርይ ለይቶ ባስቀመጠበትና ባለፈው ዕትም ምላሽ በሰጠንበት ክፍል “በኹሉ ስፍራ መገኘት (ምሉዕ በኵለሄነት) እና ኹሉን ዐዋቂነት (ማእምረ ኵሉ መኾን) የእግዚአብሔር የባሕርይ ገንዘቦች ብቻ መኾናቸው የታወቀ ነው። ስለዚህ ቅድስት ቤተ ክርስቲያን ፈጣሪና ፍጡርን አሳምራ ለይታ የምታውቅ ናት እንጂ ‘ፍጡራንን ከፈጣሪ እኩል ማድረግና ማስተካከል’ የሚለው አይመለከታትም።» (መድሎተ ጽድቅ ገጽ 38) ማለቱ ይታወሳል። ይህን ይዘን ባለፈው ዕትም ያላካተትነውንና ወደፊት በቦታው የምንመለስበትን ክፍል እዚህ ላይ ማሳያ አድርገን እናቅርብ።
በጮራ ቍጥር 38 ገጽ 17 ላይ “እንዲህ ያለውን ከአንድ ሰው ዕውቀት ውጪ የተሰወረውን ነገር መግለጥ የእግዚአብሔር ሥራ ነው እንጂ የሰው ነፍስ በራሷ ልትደርስበት የምትችለው ዕውቀት አይደለም። በሌላ በኩል ግን አብርሃም በዐጸደ ነፍስ ሳለ ከእርሱ በኋላ የመጡትን ዘሮቹን እስራኤላውያንን እንደማያውቃቸው ተጽፏልና (ኢሳ. 63፥16) አብርሃም በዐጸደ ነፍስ ባለበት ኹኔታ በምድር የሚደረገውን ኹሉ ያውቃል ማለት የሚታመን ቀርቶ የማይመስል ነው።” ለሚለው ሐሳብ ባቀረበው ተችት ውስጥ በገጽ 317 “አብርሃም ባያውቀን እስራኤልም ባይገነዘበን አንተ አባታችን ነህ፤ አቤቱ፥ አንተ አባታችን ነህ፥ ስምህም ከዘላለም ታዳጊያችን ነው።” (ኢሳ. 63፥16)” ለሚለው ጥቅስ የራሱን ማብራሪያ ሲሰጥ እንዲህ ብሏል።
“ይህን ቃል ለመረዳት በመጽሐፍ ቅዱስ በዚህ መልኩ የተገለጹ ሌሎች ነገሮችን እንመልከት።” ይልና በትንቢተ ዳንኤል ሠለስቱ ደቂቅ አናንያ፣ አዛርያ እና ሚሳኤል የተናገሩትን ይጠቅሳል፤ “ናቡከደነፆር ሆይ፥ በዚህ ነገር እንመልስልህ ዘንድ አስፈላጊያችን አይደለም። የምናመልከው አምላካችን ከሚነድደው ከእሳቱ እቶን ያድነን ዘንድ ይችላል፤ ከእጅህም ያድነናል፥ ንጉሥ ሆይ! ነገር ግን፥ ንጉሥ ሆይ፥ እርሱ ባያድነን፥ አማልክትህን እንዳናመልክ ላቆምኸውም ለወርቁ ምስል እንዳንሰግድለት ዕወቅ አሉት።” (3፥16-18)።
“ሠለስቱ ደቂቅ ‘እርሱ ባያድነን’ ማለታቸው ‘እግዚአብሔር አያድነንም’ ማለታቸው ኖሯልን? በእነርሱ አተረጓጐም ከኼድን እነዚያን የእምነት ዐርበኞችና የጨለማ ዘመን ከዋክብት በእግዚአብሔር አዳኝነት የማያምኑ ሊያደርጓቸው ነውን? …
“እንደዚሁም ኹሉ ‘አብርሃም ባያውቀን እስራኤልም ባይገነዘበን አንተ አባታችን ነህ’ የሚለው ቃል አብርሃምና እስራኤል (ያዕቆብ) ሰዎች እንደ መኾናቸው ልጆቻቸውን ከማሰብና ስለ እነርሱ ከማሳሰብ ቢደክሙም እንኳ እግዚአብሔር ግን የኹሉም ዘለዓለማዊ አባት፣ የማይረሳና የማይተኛ ትጉህ እረኛ ስለ ኾነ መቼም መች የማይረሳቸው መኾኑን የሚያስረዳ አንጻራዊ (ንጽጽራዊ) አገላለጽ እንጂ በግድ ጠምዝዘው የማይለውን ይላል ለማለት እንደ ሞከሩት እንደ መናፍቃኑ ያለ ሐሳብ የሚናገር አይደለም። አብርሃምንማ ወደፊት ጊዜያቸውን ጠብቀው የሚመጡትን ልጆቹን ኹሉ ‘ወደ ሰማይ ተመልከት፤ ከዋክብትንም ልትቈጥራቸው ትችል እንደ ኾነ ቍጠር አለው። ዘርህም እንደዚሁ ይኾናል’ በማለት አስቀድሞ አሳይቶት የለምን? (ዘፍ. 15፥5) …
“እስራኤል የተባለ ያዕቆብንም እንዲሁ ከእርሱ ስለሚወጡት ልጆቹ ነግሮታል። ያዕቆብ የነገዶች ኹሉ አባቶች ለኾኑት ለዐሥራ ኹለቱ ልጆቹ ለእያንዳንዳቸው ወደ ፊት በየዘመናት ኹሉ ስለሚኾኑት በምርቃት ዐይነት መልኩ የነገራቸው ልጆቹን ስለማያውቃቸው ነውን? መጽሐፍ ቅዱስ እንዲህ ይላልና፦ ‘ያዕቆብም ልጆቹን ጠርቶ እንዲህ አለ፦ በኋለኛው ዘመን የሚያገኛችሁን እንድነግራችሁ ተሰብሰቡ። እናንት የያዕቆብ ልጆች ተሰብሰቡ፤ ስሙም፤ አባታችሁ እስራኤልንም አድምጡ። …’ (ዘፍ. 49፥1-28)። ለዚህ ነበር በየዘመናቱ የተነሡት ልጆቻቸው ወደ እግዚአብሔር ሲጸልዩ ‘የአብርሃም፣ የይስሐቅ የያዕቆብ አምላክ’ እያሉ እግዚአብሔርን ይጠሩትና ይጸልዩ የነበረው” (ገጽ 317፡318)።
የ“መድሎተ ጽድቅ” ጸሓፊ እውነተኛ መርሕን ለመጥቀስ ያኽል የሚጠቅስ፣ ነገር ግን በዚያ መርሕ መሠረት መመራት የማይችል፣ እንደዚሁም ሐሰትን እውነት ለማድረግ የሚታገል መኾኑን ከዚህ በፊት ለማሳየት ሞክረናል። እዚህም ላይ እነዚሁ ነገሮች ጐልተው ወጥተዋል። ከመርሕ አንጻር የእግዚአብሔር ብቻ ባሕርይ ስለ ኾነው ኹሉን ዐዋቂነትና በኹሉ ስፍራ መገኘት ትክክለኛውን ነገር እንዲህ በማለት መግለጹን ጠቅሰናል፤ “በኹሉ ስፍራ መገኘት (ምሉዕ በኵለሄነት) እና ኹሉን ዐዋቂነት (ማእምረ ኵሉ መኾን) የእግዚአብሔር የባሕርይ ገንዘቦች ብቻ መኾናቸው የታወቀ ነው።” ይኹን እንጂ “አብርሃም ባያውቀን ማለት አብርሃም አያውቀንም ማለት ነውን? በምን አገባብ ነው እንዲህ የሚኾነው? እንዲህ አድርጎ የተረጐመውስ ማነው?” በማለት አብርሃም ይህን “የእግዚአብሔር ብቻ” ያለውን የኹሉን ዐዋቂነት ባሕርይ እንደሚጋራ አስመስሎ ጽፏል። ለመኾኑ “አብርሃም ባያውቀን” የሚለው አብርሃም ያውቀናል ተብሎ የሚተረጐመውስ በምን አግባብ ነው? እንዲህ ብሎ እንዲህ ብሎ የተረጐመውስ ማነው? ብለን ጥያቄውን መልሰን ለእርሱ እናቀርባለን።
ይህን ያስረዳልኛል ብሎ ለንጽጽር የጠቀሰው “እርሱ ባያድነን” የሚለውን የሠለስቱ ደቂቅን የእምነት ቃል ነው። “ባያውቀን” እና “ባያድነን” የተሰኙት ቃላት በቅርጽ ተመሳሳይ ናቸው፤ በተነገሩበት ዐውድና በዐውዱ መሠረት በሚሰጡት ፍቺ፣ እንዲሁም ቃላቱ በተነገሩላቸው ፍጡራንና ፈጣሪ መካከል የተለያዩ ናቸው። እንደ ተባለው ሠለስቱ ደቂቅ “እርሱ ባያድነን” አማልክትህን እንደማናመልክ፣ ላቆምኸውም ምስል እንደማንሰግድ ዕወቅ ማለታቸው፣ እግዚአብሔር አያድነንም ማለታቸው ሳይኾን፣ በሚነድደው እሳት ተቃጥለን እንሞት ዘንድ ቢወሰንም እንኳ ለአምላካችን ታምነን እንሞታለን እንጂ የአንተን አማልክት አናመልክም፤ አንሰግድላቸውምም ማለታቸው ነው። አምላካቸው እግዚአብሔር የሚያድን አምላክ መኾኑንማ አስቀድመው “የምናመልከው አምላካችን ከሚነድደው ከእሳቱ እቶን ያድነን ዘንድ ይችላል፤ ከእጅህም ያድነናል፥” ሲሉ በአጽንዖት ገልጠዋል። ስለዚህ “ባያድነን” የሚለው ቃል የእግዚአብሔርን አዳኝነት ለመሻር የገባ ቃል አለ መኾኑ ግልጽ ነው።
ለአብርሃምና ለያዕቆብ የተነገሩት “ባያውቀን” እና “ባይገነዘበን” የሚሉት ቃላት ግን በቅርጽ “ባያድነን” ከሚለውና ለአምላክ ከተነገረው ቃል ጋር ቢመሳሰሉም፣ በዕውቀትና በመገንዘብ ውሱናን የኾኑት አብርሃምና ያዕቆብ በኢሳይያስ ዘመን እንዲህ ያሏቸውን ዘሮቻቸውን ያውቃሉ፤ ይገነዘባሉም የሚያሰኝ አይደለም። እንዴትስ ያውቃሉ? የ“መድሎተ ጽድቅ” ጸሓፊ ለእነዚህ ቃላት የሰጠው ትርጕም እንደ ፎከረው ማወቃቸውን የሚያስረዳ ኾኖ አልተገኘም። “አብርሃምና እስራኤል (ያዕቆብ) ሰዎች እንደ መኾናቸው ልጆቻቸውን ከማሰብና ስለ እነርሱ ከማሳሰብ” መድከማቸውን የሚያሳዩ ቃላት ናቸው የሚል ነው። መቼም ያንቀላፉ ቅዱሳን በዕረፍት ውስጥ እንጂ በድካም ውስጥ እንዳሉ መጽሐፍ ቅዱስ አይናገርም። ስለዚህ ከማሰብና ከማሳሰብ መድከማቸውን ያሳያል የተባለው ኹሉን ዐዋቂነታቸውን የማያሳይ ከመኾኑም በላይ ሌላ ጥያቄን የሚፈጥር እንጂ ተገቢ ምላሽ የሚሰጥ አይደለም።
አንድ መታወቅ ያለበት እውነት አንዱ ስለ ሌላው ሲጸልይ፣ የሚጸለይለት ሰው የሚያውቅበት መንገድ የለም። እንዲያውቅ ካስፈለገ ጸላዩ ሰው ለሚጸልይለት ሰው እንደሚጸልይለት ሊነግረው፣ ወይም ይህን ከሚያውቁ ሌሎች ሰዎች ሊሰማ፣ ወይም እግዚአብሔር እንደሚጸልይለት ሊገልጥለት ይገባል። ከዚህ አንጻር አብርሃምና ያዕቆብ በዐጸደ ነፍስ ኾነው ለትውልዳቸው ማሳሰባቸውን፣ እንዲሁም ከማሳሰብ መድከማቸውን የሚያውቅ ማንም የለም። ባልታወቀ ነገር ላይ እርግጠኛ ኾኖና ያን አስተምህሮ አስመስሎ መናገር ደግሞ ትልቅ ድፍረት ነው። ጸሓፊው ቃሉ ወደማይለው ወደዚህ ትርጓሜ የገባው የተሳሳተውን አስተምህሮውን በእግዚአብሔር ቃል ከማረም ይልቅ የእግዚአብሔርን ቃል ለተሳሳተው አስተምህሮው መሸፈኛ አድርጎ ለመጠቀም በመታገሉ ነው። ለመኾኑ “ባያውቀን” እና “ባይገነዘበን” የሚሉት ቃላት እንዴት ተደርገው ቢጠመዘዙ ነው “ከማሳሰብ መድከም” የሚል ትርጕም የሚሰጡት?
እንዲህ አድርጎ የቃሉን ቀጥተኛ ትርጕም እርሱ በሚፈልገውና ከኪሱ ባወጣው ትርጕም ቃሉን ለማዛባት ከሞከረ በኋላና መንገዱን የጠረገ ሲመስለው፣ አብርሃምና ያዕቆብ እነርሱ ካንቀላፉ በኋላ የተነሣውን ትውልዳቸውን የሚያውቁ መኾኑን ይናገርልኛል ያለውን “ማስረጃ” እንዲህ በማለት ያቀርባል። “ጊዜያቸውን ጠብቀው የሚመጡትን ልጆቹን ኹሉ ‘ወደ ሰማይ ተመልከት፤ ከዋክብትንም ልትቈጥራቸው ትችል እንደ ኾነ ቍጠር አለው። ዘርህም እንደዚሁ ይኾናል’ በማለት አስቀድሞ አሳይ ቶት የለምን?” (ዘፍ. 15፥5)። ለመኾኑ ይህ ጥቅስ አብርሃም ወደ ፊት የሚነሣውንና ከብዛቱ የተነሣ ሊቈጠር የማይችለውን ዘሩን ኹሉ ያውቃል የሚያሰኝ ነውን? በፍጹም አይደለም። እንዲያውም እግዚአብሔር የአብርሃምን ውሱንነት በሚገልጽ ቃል “ልትቈጥራቸው ትችል እንደ ኾነ ቍጠር” አለው በማለቱ ይታወቃል። መቍጠር ያልቻለውን ታዲያ እንዴት ያውቃል ይባላል? ለዚህ ነው ቃሉ “አብርሃም ባያውቀን እስራኤልም ባይገነዘበን አንተ አባታችን ነህ፤ አቤቱ፥ አንተ አባታችን ነህ፥ ስምህም ከዘላለም ታዳጊያችን ነው።” የሚለው (ኢሳ. 63፥16)።
ያዕቆብንም በተመለከተ እንዲህ ብሏል፤ እርሱ ልጆቹን ወደ ፊት “… ስለሚኾኑት በምርቃት ዐይነት የነገራቸው ልጆቹን ስለማያውቃቸው ነውን? መጽሐፍ ቅዱስ እንዲህ ይላልና፦ ‘ያዕቆብም ልጆቹን ጠርቶ እንዲህ አለ፦ በኋለኛው ዘመን የሚያገኛችሁን እንድነግራችሁ ተሰብሰቡ።” ያዕቆብ ከአብራኩ የተከፈሉትንና የመረቃቸውን ልጆቹን ማወቁ ከጥያቄ ውስጥ የሚገባ አይደለም። በኋለኛው ዘመን የሚያገኛቸውን በምርቃት መልክ ብቻ ሳይኾን በትንቢት መልክ መናገሩም በቃሉ ውስጥ የተመዘገበ እውነት ነው (ዘፍ. 49)። እዚያ ላይ የሚነሣ ጥያቄ የለም። ጥያቄው እርሱ ካንቀላፋ በኋላ የሚመጣውን ትውልዱን ያውቃል የሚለው የተሳሳተ ትምህርት ላይ ነው እንጂ። እንደሚታወቀው ያዕቆብ በዚህ ምድር ሳለ የማያውቃቸውና ከዚህ የተነሣ የተታለለባቸው ብዙ ነገሮች እንዳሉ መጽሐፍ ቅዱስ ይመሰከራል። ለመጥቀስ ያኽል፦ ስለ ራሔል ላባን ሰባት ዓመት አገልግሎ ሚስት እንድትኾነው የሰጠው ልያን መኾኑን ግን አላወቀም ነበር (ዘፍ. 29፥25)። ራሔል የአባቷን አማልክት ሰርቃ መደበቋን አላወቀም ነበር (ዘፍ. 31፥32)፣ ሲታገለው ያደረው ሰው ማን እንደ ኾነ አላወቀም ነበርና ስምህ ማነው? ሲል ጠየቀው (ዘፍ. 32፥27)። ይኸው ያዕቆብ ካንቀላፋ በኋላ በቀጣይ ትውልዱ ላይ የሚኾነውንና የሚደረገውን የሚያውቅበት ዕድል የለውም።
በአጠቃላይ ሃይማኖት ከእግዚአብሔር ወጥቶ በአክብሮት ስም ለፍጡራን የሚተርፍና የሚጋራ ከኾነ ያ ሃይማኖት የእግዚአብሔር ነው፤ ከእግዚአብሔር የተሰጠ ነው ማለት አይቻልም። መጽሐፍ ቅዱስ እንደሚያስተምረን ቅዱሳን እንዲኖሩባትና እንዲታነጹባት አንድ ጊዜ የተሰጠችው ሃይማኖት እግዚአብሔር ብቻ የሚታመንባት፣ እርሱ ብቻ የሚመለክባት፣ እርሱ ብቻ የሚከብርባት ናት። ቅዱሳን መላእክትና ሰዎች ይህን ሃይማኖት ተቀብለው እግዚአብሔርን ከማመንና ከማምለክ በቀር፣ በ“መድሎተ ጽድቅ” ጸሓፊ አብርሃምና ያዕቆብ በዐጸደ ነፍስ ከእነርሱ በኋላ የመጣውን ትውልዳቸውን ኹሉ ያውቃሉ እንደ ተባሉት፣ ደረጃ ወጥቶላቸው በአክብሮት ስም እነርሱም የሚታመኑበት፣ የሚመለኩበትና ክብርን የሚወስዱበት ልትኾን ከቶ አትችልም።
በመጨረሻም የ“መድሎተ ጽድቅ” ጸሓፊ መልእክቶችን እያዛባ ማቅረብ አንዱ መገለጫው መኾኑን ማሳየት ይገባል። ከላይ ማብራሪያ በሰጠንበትና “ሃይማኖት ምንድነው?” በሚለው ንኡስ ርእስ ሥር መጨረሻ ላይ፣ ከቅዱስ አትናቴዎስ ጽሑፍ በእግርጌ ማስታወሻ በእንግሊዝኛ የጠቀሰውና በጽሑፉ አካል ውስጥ ደግሞ በዐማርኛ ተርጕሞ ያቀረበው ጥቅስ አለ። በዚህ ጥቅስ ውስጥ የቃል ትርጕም መዛባት ይታያል።
እዚህ ላይ እንደሚታየው በእንግሊዝኛው “… Thus the Catholic Church believes …” በሚል የሰፈረው ንባብ “…ኦርቶዶክሳዊት ቤተ ክርስቲያን እንዲህ ታምናለች...” በማለት አለንባቡ ተተርጕሟል። “ካቶሊክ” የሚለውን ቃል “ኦርቶዶክስ” ብሎ መተርጐም ግን የመዝገበ ቃላትም ኾነ የታሪክ ድጋፍ የለውም።
“ካቶሊክ” የሚለውን የቤተ ክርስቲያን መገለጫ የኾነ ስም የሮም ቤተ ክርስቲያን የግል መጠሪያዋ ብታደርገውም፣ መጀመሪያ ላይ ቃሉ ጥቅም ላይ የዋለው ቤተ ክርስቲያን በኹሉ ዘንድ ያለች መኾኗን ለማመልከት ነው። የኪዳነ ወለድ ክፍሌ መዝገበ ቃላት “ኮቶሊክ” (በጽርዕ ካቶሊክ) የሚለውን ቃል የሚፈታው “የቤተ ክሲያን ስም፣ ኵላዊ ዘኵሉ እንተ ላዕለ ኵሉ” በማለት ነው (ገጽ 552)። ቅዱስ አትናቴዎስም ቃሉን የተጠቀመው ይህን የቤተ ክርስቲያን ማንነት መሠረት በማድረግ ነው። እርሱ በኹሉ ዘንድ ያለች ቤተ ክርስቲያንን በሚወክል አገላለጽ ያቀረበውን መልእክት ታዲያ፣ የ“መድሎተ ጽድቅ” ጸሓፊ የአትናቴዎስን ሐሳብ በመለወጥና የእርሱን ስመ ሃይማኖት ወደሚገልጠው መጠሪያ ለውጦ በመተርጐም መልእክቱን አዛብቶታል። ጸሓፊው እዚህ ኹሉ ጥፋት ውስጥ የገባው “ካቶሊክ” የሚለውን ስም ላለመጠቀም ወይም ለመሸሽ ሲል እንደ ኾነ ግልጽ ነው። በዚህ ተግባሩም በትርጕም ሥራ ላይ ታማኝነትን አጕድሏል፤ የቅዱስ አትናቴዎስንም መልእክት አዛብቷል። በሃይማኖት ላይ መጨመርም ኾነ መቀነስ አይገባም ሲል ብዙ የለፈፈው የ“መድሎተ ጽድቅ” ጸሓፊ ራሱ ለግል ዐላማው ሲል የአትናቴዎስን መልእክት በትርጕም ስም አዛብቷል።
አዲስ አበባ፣ ታህሳስ 3፣ 2013 (ኤፍ.ቢ.ሲ) የተባበሩት መንግስታት ድርጅት (ተመድ) በትግራይ ክልል የድርጅቱ ሰራተኞች ለፈጸሙት ድርጊት ይቅርታ መጠየቁን የሰላም ሚኒስቴር አስታወቀ።
የአስቸኳይ ጊዜ አዋጅ የመረጃ ፍሰት ቃል አቀባይ አምባሳደር ሬድዋን ሁሴን ሕዳር 29 ቀን 2013 ዓ.ም በትግራይ ክልል ወቅታዊ ሁኔታ ዙሪያ ለውጭ መገናኛ ብዙሃን መግለጫ መስጠታቸው የሚታወስ ነው።
በመግለጫው ላይ ከጋዜጠኞች ከተነሳው ጥያቄዎች አንዱ መንግስት በትግራይ ክልል በተመድ ሰራተኞች ላይ ተኩሷል መንግስት በዚህ ጉዳይ ላይ ማብራሪያ ቢሰጥ የሚል ነበር።
የድርጅቱ ሰራተኞች ወዳልተፈቀደላቸው ቦታ ሲያመሩ እንደነበረና ሁለት የፍተሻ ጣቢያዎችን ካለፉ በኋላ ሶስተኛ የፍተሻ ጣቢያ ጥሰው ሊያልፉ ሲሞክሩ ነበር በቁጥጥር ስር የዋሉት።
ተመድን ጨምሮ ሌሎች ዓለም አቀፍ ተቋማት የመንግስትን መመሪያ ማክበር እንደሚገባቸውና መንግስት ከስጋት ነጻ ናቸው ብሎ ቦታዎችን ከለየ በኋላ ሰብአዊ ድጋፍ ማድረግ እንደሚችሉ አምባሳደር ሬድዋን በመግለጫቸው አንስተው ነበር።
ተመድ የሰብአዊ ድጋፍ ትብብር የሚሸረሽሩና ከፍተኛ የአደጋ ስጋት የሚደቅኑ ተመሳሳይ ጥሰቶች ዳግም እንዳይፈጸሙ የሚያስችሉ ስርዓቶችን እንደሚዘረጋ መግለጹንም አመልክቷል።
መንግስት ሕዳር 20 ቀን 2013 ዓ.ም ከተመድ ጋር በደረሰው ስምምነት አማካኝነት በትግራይ ክልል ለሚደረገው ድጋፍ በትብብር ለመስራት ዝግጁ መሆኑን ነው የሚኒስቴሩ መግለጫ የሚያመለክተው።
ዓለም አቀፍ የሰብአዊ እርዳታ ተቋማት በትግራይ ክልል አስቸኳይ የድጋፍ አቅርቦት እንዲደርስ ያላቸውን ፍላጎት መንግስት እንደሚረዳና ተቋማቱ ድጋፉን ማድረግ የሚችሉት ከፌዴራል ተቋማት አስፈላጊውን ፈቃድ ሲያገኙ እንደሆነ ሊረዱት እንደሚገባ ገልጿል።
ሁሉም የሰብአዊ ድጋፍ ሰራተኞች መንግስት ያወጣውን መመሪያ መከተል እንደሚገባቸውና መንግስት ሰራተኞቹና የድጋፍ አቅርቦቶች ደህንነታቸው እንዲጠበቅ ያለበትን ግዴታ እንደሚወጣም ነው የሰላም ሚኒስቴር ያስታወቀው።
የኢትዮጵያ መንግስት ከተመድ ኤጀንሲዎች ጋር ላለው ትብብርና ኤጀንሲዎቹ ለኢትዮጵያ የልማት ፕሮግራሞችና የአደጋ ስጋት ቅነሳ ስራዎች ለሚያደርጉት ወሳኝ ድጋፍ ትልቅ አክብሮት እንዳለውም ተጠቅሷል።
ዓለም አቀፍ የእርዳታ ተቋማት በአስፈላጊው ጊዜ ለተቸገሩ ዜጎች ለሚያደርጉት ወሳኝ ድጋፍ የኢትዮጵያ መንግስትና ሕዝብ ምስጋውን እንደሚገልጽ ነው የሰላም ሚኒስቴር በመግለጫው ያተተው።
ዘይሕጋዊ ኮንትሮባንዳ ኣቝሑ ዝጸዓና 80 ዓበይቲ መካይን ሎሪን ፒክ ኣፕ ዝዓይነተን መካይንን፣ ካብ ሱዳን ናብ ኤርትራ ኣብ ዝኣትዋሉ ዝነበራ ከምዝተታሕዛ ንሰበ ስልጣን ከሰላ ብምጥቃስ ኣልራኮባ ዝተባህለ ማዕከን ዜና ሓቢሩ።
እተን ከም ናፍታ፣ ላምባ፣ ዘይቲ፣ ፊኖ፣ ስርናይን ካልእን ዝጸዓና 80 ሎሪ፣ ብምዕራባዊ ከሰላ ኣቢለን ብዘይሕጋዊ መንገዲ ናብ ኤርትራ ንምእታው ኣብ ዝፈተናሉ፣ ሓይልታት ጸጥታ ሱዳን ደው ንምባለን እኳ እንተፈተኑ፣ ሓያሎ ካብተን ዓበይቲ መካይን ግና ጥሒሰን ክሃድማ ብምፍታነን፣ ጠያይትቲ ተኵሶም ጎማታተን ብምብሳዕ ደው ከብልወን ከምዝኽኣሉ እቲ ሓበሬታ የመልክት።
ኣብ ኤርትራ ከቢድ ሕጽረት ነዳዲ እናጎልሐ ኣብ ዝመጸሉ እዋን፣ ኣብቲ ምስ ኤርትራ ዘዳውብ ከባቢታት ሱዳን ካብ ጊርባ ክሳብ ከሰላ ልዕሊ 40 ነቑጣታት መዐደሊ ነዳዲ ምኽፋተን፣ ነዳዲ ብኮንትሮባንዳ ናብ ኤርትራ ንምሻጥ ዝዓለመ’ዩ ዝብል እምነት ከምዘለዎም’ውን ሰበ ስልጣን ከሰላ ይጠቕሱ።
ኣብዚ እዋን’ዚ ኣብ ኤርትራ ብሰንኪ ዘሎ ከቢድ ቁጠባዊ ጸገም፣ ከም ነዳዲ፣ ዘይትን ፊኖን ዝኣመሰለ ሃለኽቲ ነገራት ብኮንትሮባንዳ ኣቢሉ ካብ ከሰላ ብሱዳን ካብ የመን ድማ ብገማግም ቀይሕ ባሕሪ ይእቱ ከምዘሎ ብተደጋጋሚ ክግለጽ ጸኒሑ’ዩ።
ሆሩስ ነብመዓት ስነፈሩ (ምናልባት ከ2967-2955 ዓክልበ. ግድም) የግብጽ የቀድሞ ዘመነ መንግሥት ፈርዖን ነበረ። በኋላ በግሪክኛ የጻፈው ማኔጦን ስሙን «ሶሪስ» ሲለው፣ በአቆጣጠሩ የ፬ኛው ሥርወ መንግሥት መጀመርያው ፈርዖን ይባላል። ንግሥቱ ኸተፕሐረስ ተባለች።
«ንጉሣዊ ዜና መዋዕል» በተባለው በተፈረሰው ጽላት «የፓሌርሞ ድንጋይ» በተባለው ክፍል፣ ለስነፈሩ ዘመን አንዳንድ ሳጥኖች ይታያሉ፤ የ፯ኛውና ፰ኛው የላሞች ቁጠራ ያመልክታሉ። ከኒነጨር ዘመን ጀምሮ የላሞች ቁጠራ በየሁለት ሳጥኖች እንደ ተደረገ ይታወቃል፤ እያንዳንዱ ሳጥን ፮ ወር ከሆነ የላሞች ቁጠራ በየዓመቱ ይደረግ ነበር ማለት ነው። ብዙዎች ሊቃውንት ግን የላሞች ቁጠራ በየ፪ ዓመታት ነበርና እያንዳንዱ ሳጥን ፩ አመት ይሆናል ባዮች ናቸው። በፓሌርሞ ድንጋይ በስነፈሩ ዘመን ግን ቁጠራው የተካሄደው በየሳጥኑ ወይም በየ፮ቱ ወር እንደ ሆነ ይመስላል። ለስነፈሩ ዘመን እስከ 24 የላሞች ቁጠራዎች ድረስ ስለ ተመዘገቡ፣ ምናልባት ፲፪ ዓመታት ብቻ ገዛ። በተለያዩ አስተሳስቦች ግን ከ24 እስከ 48 ዓመታት ድረስ ገዛ ወይም በ2600 ዓክልበ. እንደ ነገሠ ይገመታሉ።
ስነፈሩ ሦስት ፒራሚዶች ሠሩ፤ እነርሱም ጠማማው ፒራሚድ፣ ቀይ ፒራሚድና የመይዱም ፒራሚድ ይባላሉ። ከዜና መዋዕሉ ስነፈሩ በደቡብና በምዕራብ እንደ ዘመተ፣ ብዙ ሺህ ምርከኞችና ከብቶችም ከዚያ እንዳመጣ ይታወቃል። የመርከብ ሃይል ደግሞ ይጠቀሳል፤ ፵ መርከቦች ከማዶ ባሕር የአርዘ ሊባኖስ እንጨት እንዳመጡ ይዘገባል።
ስነፈሩ ከአንድ ሺህ ዓመታት በኋላ በመካከለኛ መንግሥት እንደ መልካም ገዢ ይታወስ ነበር። ከዚያውም መካከለኛ መንግሥት ዘመን የታወቀ አንዳንድ ጽሑፍ በስነፈሩ ዘመን የተከሠተ ትርዒት ወይም ልብ ወለድ ታሪክ ያሳያል። እነርሱም የዌስትካር ፓፒሩስና የነፈርቲ ትንቢት ናቸው።
በዌስትካር ፓፒሩስ ባሉት ታሪኮች፣ አንዱ ታሪክ እንዲህ ይላል፦ ንጉሥ ስነፈሩ ሰልችቶት በሚኒስትሩ ምክር ሃያ ሴቶችን በመርከብ ላይ በሐይቅ ይወስዳል። በጉዞው ግን አንዲቱ መርከቡን የምትነዳው ዕንቁዋን በሐይቅ ውስጥ አወደቀች። ዕንቁዋ እስከሚገኝ ድረስ ምኒስትሩ ሐይቁን በተዓምር አስለየው ይላል።
የነፈርቲ ትንቢት በሚባል ድርሰት እንደገና ንጉሥ ስነፈሩ ሰልችቶት ሆኗል። አንዱን ቄስ ነፈርቲን ጠርቶ ለንጉሡ ትንቢት እንዲያውራ ይጠየቃል፣ ንጉሡም ያወራውን ትንቢት ጻፈ። ነቢዩ ለስነፈሩ፦ ወደፊት ሀገሩ አዲስ እንዲመሠረት ያስፈልጋል፤ እስከ መጨረሻውም ጥፍር ድረስ በሙሉ ይጠፋል፤ ማንም የሚጠብቃት አይተርፍምም፤ ሆኖም ወደፊት «አመኒ» የሚባል ንጉሥ ነግሦ መንግሥቱን አዲስ ይሠራዋል ብሎ ነበየለት። የዚህ ትውፊት መንስዔ በእርግጡ ሊታወቅ ባይቻለንም ፈርዖኑ «1 አመነምሃት» የሚለውን የዙፋን ስም መውሰዱን ለማጽደቅ እንደ ታሠበ ይሆናል፤ ስለዚህ ከእርሱ ዘመን (2002-1972 ዓክልበ.) መጻፉ ይታመናል።
የእስላም ታሪኮች ስለ ፈርዖኑ ሳውሪድ የጻፉት ደግሞ ስለ ስነፈሩ ወይም «ሶሪስ» ሳይሆን አይቀርም። በነርሱ ዘንድ የሳውሪድ ሕልም አስተርጓሚዎች የግብጽን ጥፋት በማየ አይኅ ነበዩለት። ይህን ትንቢት ሰምቶ ሦስት ሀረሞች አሠራ፤ የመንግሥቱ ጥበብ ሁሉ ለወደፊቱ ተቀርጸው እንዲይዙ ተሠሩ። መጀመርያው ሀረም እንደሚሉ ብዙ ውድ ድንጋይ ነበረበት፤ ሁለተኛው ሀረም ከአረንጓዴ ዕንቁ በተሠሩ ዕቃዎች ውስጥ የመንግሥቱ ሁሉ ታሪክ መጻሕፍት ነበሩበት፤ በሦስተኛውም የሃይማኖትና የሳይንስ መጻሕፍት ሁሉ እንዳገባ ይላሉ።
ኣብ 167 ሃገራት ቁጽሪ ብኮሮና ቫይረስ ዝተለኽፉ ብውሕዱ ኣማኢት ኣሸሓት በጺሖም ኣለዉ። ፕረዚደንት ትራምፕ ሕጂ ንሃገራት ንምሕጋዝ ማዕጾይ ክፉት`ዩ ይብል-ዝርዝር ግን ኣይሃበን።
“ብዙሓት ሃገራት ይረኸባና`ለዋ- ሕቶታት ይሓታና ኣለዋ፡ እንታይ እንተገብርና ይሓይሽ ይብላና። ግልጺ ክገብሮ ዝደሊ ግን ንህዝብታት ኢራንን ሰሜን ኮርያን ወሲኽካ ንኻልኦት ሃገራት ክንሕግዝ ኣገዳሲ`ዩ።”
“ካብ መንጎ`ቲ ሓገዝ $ 300 ሚልየን ዝኸውን ብUSAID ዝውሃብ ብፍላይ ነቶም ኣብ ኣፍሪቃ ዘለዉ ሓገዝ ዘድልዮም ዝከውን ዝተመደበ ኣሎ- እዚ ድማ እተን ሃገራት ኣብ ምክልኻል`ቲ ቫይረስ ንክሕግዘን ተባሂሉ`ዩ።”
ብኻልእ ወገን ቻይና ፥ነቲ፥ እቲ ቫይረስ ንክዝርጋሕ ኣቐዲማ ዕድል ሂባቶ ኢሉ ንዝመጻ ዘሎ ነቔፈታ ንምብርዓን ይመስል፥ ኩባንያታት ቻይና ናብ ሃገራት ኤውሮጳን ናብ 54 ሃገራት ኣፍሪቃን መሳርሕታት ጥዕናን መድሓኒታትን ዝሓዘ ጽዕነታት ትሰድድ ኣላ።
ZhongShan የ LED የመስመር መብራት 1W ካሬ ተቀባዩ ብርሃን ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
GuangDong የ LED የመስመር መብራት 1W ካሬ ተቀባዩ ብርሃን ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ጉሽንግተን ከተማ የ LED የመስመር መብራት 1W ካሬ ተቀባዩ ብርሃን ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ኣብ ዙር ኦስትርያን ዙር ዩታን ዝምስገን ውጽኢት ዘመዝገበ፡ ተቐዳዳማይ ክለብ ኤም.ቲ.ኤን. ኲቤካ፡ ኤርትራዊ ናትናኤል ብርሃነ፡ ኣብ ውድድር ግራንድ ቱር ቮልታ ስጳንያ፡ ንክለቡ ወኪሉ ከም ዝወዳደር እታ ጋንታ ብወግዒ ኣፍሊጣ ኣላ።
ክለብ ኤም.ቲ.ኤን. ኲቤካ፡ ዝርዝር ኣስማት ናይ’ቶም ኣብ’ዚ ብዕብየቱ ኣብ ዓለም ምስ ቀዳሞት 3 ዝስራዕ ውድድር ብሽክለታ እተሰልፎም 9 ተቐዳደምቲ ዘፍለጠት ክትከውን ከላ፡ 7 ካብኣቶም ኣፍሪቃውያን እዮም።
ኣብ ቮልታ ስጳንያ ንኻልኣይ እዋን ትወዳደር ዘላ ክለብ ኤም.ቲ.ኤን. ኲቤካ፡ ኣብ’ዚ ዙር፡ ሻምፕዮን ኤርትራ 2015 ናትናኤል ብርሃነን ተዓዋቲ መበል 14 መድረኽ ቱር ዲ ፍራንስ ስቲቭ ካሚንግስን ከም ዝመርሕዋ ገሊጻ ኣላ።
ናትናኤል ብዛዕባ’ዚ 22 ነሓሰ ዝጅምር ቅድድም ኣመልኪቱ ኣብ ዝሃቦ መግለጺ፡ “ንኻልኣይ እዋን ኣብ ቮልታ ስጳንያ ብምውድዳረይ ሕጉስ እየ። ከም ሻምፕዮን ኤርትራ መጠን ንሃገረይን ንኣፍሪቃን ክውክል ዕድል ረኺበ ኣለኹ። ኣብ ዙር ዩታ ዘርኣኽዎ ብቕዓት ኣብ’ዚ ውን ከንጸባርቖ ተስፋ ይገብር። እዛ ጋንታ ብንፉዓት ተቐዳደምቲ እያ ተሃኒጻ ዘላ። ንኣፍሪቃውያን ብሓፈሻ ብፍላይ ድማ ንኤርትራውያን ደገፍቲ ከም ወትሩ ከነሐብኖም ኢና ኢለ ይሓስብ።” ኢሉ።
ክለብ ኤም.ቲ.ኤን. ኲቤካ፡ ኣብ’ዚ ዙር፡ ዕላማኣ፡ ከም ናይ ቱር ዲ ፍራንስ፡ ናይ መድረኽ ዓወት ምምዝጋብን ንዝተወሰነ እዋን ካብ’ተን ተዳልየን ዘለዋ ማልያ ምልባስን እዩ ክኸውን።
በማላዊ ውስጥ የቆዳ መንጣት በሽታ ያለባቸው እና አልቢኖዎች በመባል በሚታወቁ ሰዎች ላይ ጥቃት የሚፈጽሙ ሰዎችን የሚቀጣ ሕግ ቢኖርም፣ አልቢኖዎቹ ከማኅበረሰቡ የተገለሉ እና በቆዳ ቀለማቸው ምክንያት መከራ የሚደርስባቸው መሆኑ ታውቋል።
በማላዊ የዞምባ ሀገረ ስብከት የፍትህ እና ሰላም ምክር ቤት በሀገረ ስብከቱ የሚገኙ አልቢኖዎች በዕለታዊ ሕይወታቸው የሚደርስባቸውን ችግሮች ለማስወገድ፣ ከጥቃት እና ከአመጽ ተከላክሎ ሰብዓዊ መብታቸውን ለማስከበር ጥረት በማድረግ ላይ መሆኑ ታውቋል።
በማላዊ፣ የዞምባ ሀገረ ስብከት የፍትህ እና የሰላም ምክር ቤት፣ አልቢኖዎች ወደሚኖሩበት አካባቢ በብስክሌት ፈጥኖ በመድረስ ማኅበራዊ ችግራቸውን የሚፈታ እና ሰብዓዊ ክብራቸውን የሚያስጠብቅ ፈጥኖ ደራሽ ግብረ ሃይል ማሰማራቱ ታውቋል። ግብረ ሃይሉ ከአካባቢው ማኅበረሰብ መሪዎች ጋር በመተባበር የአልቢኖዎችን ሰላማዊ ሕይወት መኖር መብታቸውን በዘላቂነት ለማስከበር የሚሰሩ መሆኑ ታውቋል። ለግብረ ሃይሉ ብስክሌቶችን በመመደብ፣ አልቢኖዎች ወደሚኖሩበት የዞምባ ሀገረ ስብከት ውስጥ በፍጥነት በመድረስ ከሚደርስባቸው ጥቃት እንዲከላከሉ የሚያስችል የሁለት ዓመት እቅድ፣ በማላዊ የዞምባ ሀገረ ስብከት የፍትህ እና የሰላም ምክር ቤት መወጠኑ ታውቋል።